Azərbaycan MDB məkanına nümunə göstərilməlidir – Рада Азербайджанців України\nAzərbaycan MDB məkanına nümunə göstərilməlidir\nSon illər Azərbaycanda həyata keçirilən qlobal sosial,iqtisadi islahatlar, ölkəmizi bölgənin lider dövlətinə çevirib. Bu baxımdan Azərbaycanı mövcud sabitlik və təhlükəsizliyinə, firavan həyat tərzinə görə, həm də dünyanın sosial dövlət kimi xarakterizə etmək olar. Bu isə onu deməyə əsas verir ki, ölkəmizdə dövlət siyasətinin mərkəzdə Azərbaycan vətəndaşı dayanır. Ölkəmizdə sosial təminatla bağlı bir-birinin ardınca uğurlu islayatların həyata keçirilməsi bunun əyani göstəricisidir. Vaxı ilə əsası Ümummilli liderimiz Heydər Əliyev tərəfindən qoyulmuş sosial siyasət strategiyası bu gün dünyanın yeni reallıqları və müasir dövrün tələblərinə uyğun olaraq yüksək səviyyədə davam etdirilir.\nÖlkəmizdə davamlı olaraq həyata keçirilən geniş miqyaslı sosial islahatların əsas xarakterik cəhətləri ondan ibarətdirki, Azərbaycanda dövlət qayğısı əhalinin bütün təbəqələrini əhatə edir. 2014-cü ildən başlayaraq dünyada hökm sürən iqtisadi böhrana, neftin qiymətinin kəskin aşağı düşməsinə baxmayaraq, Azərbaycanda ümumi sosial iqtisadi strategiya artan xəttlə inkişaf edir. Ölkəmizdə yaşayış minimumu artır. Orta aylıq əmək haqqı, təqaüd və müavinatlar yüksəlir. Bu baxımdan 2019-cu ildə qeyd edilən istiqamətlərdə daha surətli, daha irimiqyaslı, daha dərin islahatlar həyata keçirilməkdədir.\nAzərbaycan Respublikasının Prezidenti İlham Əliyevin bir başa rəhbərliyi ilə həyata keçirilən islahatlar dünyanın müxtəlif ölkələrində yaşayan soydaşlarımız tərəfindən böyük rəğbətlə qarşılanır. Baxmayaraq ki, ölkəmiz 30 ilə yaxındırki, müharibə şəraitində yaşayır. Torpaqlarımızın 20 faizindən çoxu işğal altındadlr. Tarixi vətənimizdə hər on nəfərdən biri qaçqındır. Belə bir ağır tarixi reallıqla üzləşməyimizə baxmayaraq Azərbaycanın inkişaf edərək dünyanın ən nüfuzlu dövlətləri arasında öz layiqli yerini tutması , xalqla dövlət başçısının bir-birinə qarşı bəslədiyi qarşılıqlı etimad və inamının məntiqi nəticəsidir.\nSon 6 ayda Prezident İlham Əliyevin ölkəmizdə sosial sahədə imzaladığı sərəncamlar həqiqətəndə inqilabi xarakter daşıyır. Bu qərarları bir mənalı olaraq MBD və Şərqi Avropa ölkələrinə nümunə göstərmək olar.Prezidentin sosial müavinətlərin artırılması ilə bağlı imzaladığı sonuncu sərəncam iki milyona yaxın insanı əhatə edirki, buda bir başa xalqımızın ümüum rifah halının nəzərəçarpacaq dərəcədə yaxşılaşdırılnması deməkdir.\nÖlkəmizdə şəhid ailələrinin və müharibə əlillərinin mənzillə təminatı da uğurla davam edir. 1997-ci ildə ümummilli lider Heydər Əliyevin təşəbbüsü ilə başlanan proqram ildən-ilə genişlənib və 6654 ailəyə mənzillər təqdim edilib. Bununla yanaşı, Azərbaycanda müharibə əlillərinin vaxtaşırı minik avtomobilləri ilə təmin olunmasıda dövlət siyasətinin əsas prinsipinə çevrilib. İndiyədək müharibə əlillərinə dövlət tərəfindən 6144 avtomobil verilib. Belə bir göstərəiciyə MBD məkanıda Azərbaycandan başqa heç bir ölkədə rast gəlmək mümkün deyil. Ağrılı problemimiz olan Ermənistan-Azərbaycan Dağlıq Qarabağ münaqişəsi nəticəsində qaçqın və məcburi köçkün vəziyyətinə düşən həmvətənlərimiz də dövlət qayğısı ilə daima əhatə olunur. Təsadüfi deyil ki, bu kateqoriyadan olan insanlar hər il mənzillərlə təmin edilir, müavinətləri artırılır.\nAzərbaycan MDB və Şərqi avropa ölkələri içərisində əhalinin sayının artımına görədə ön sırada gedir.Ukraynada son 30 ildə əhəlinin sayı 53 milyondan 43 milyona düşdüyü halda, Azərbaycanda əhalinin sayı 8 milyondan 10 milyona çatıb. Dünyanın bir çox ölkəsində əhali sayında azalma müşahidə edildiyi halda, Azərbaycanda əhalinin artımının davam etməsi Prezident İlham Əliyevin ölkəmizdə sosial-iqtisadi inkişaf strategiyasna verdiyi xüsusi diqqətin məntiqi nəticəsidir. Ötən dövr ərzində Prezident İlham Əliyev tərəfindən qəbul olunmuş sosial islahatlar paketi 3 milyon vətəndaşın rifah halının yüksəldilməsində mühüm rol oynayıb. Bu dövrdə dövlət başçısının imzaladığı fərman və sərəncamların mühüm bir hissəsi məhz əhalinin sosial müdafiəsinin əhəmiyyətli şəkildə gücləndirilməsi, sosial sahə üzrə müasir, şəffaf, çevik, optimal idarəçilik və xidmət mexanizmlərinin formalaşması məramına istiqamətlənib.Ölkəmizdə dövlət qurumlarının fəaliyyətində informasiya-kommunikasiya texnologiyalarının tətbiqi istiqamətində də son illər əhəmiyyətli işlər görülüb, müvafiq hüquqi baza formalaşdırılıb. Azərbaycanın əksər dövlət orqanlarında əhaliyə elektron xidmətlərinin göstərilməsi təmin edilib.\nBu xidmətlər bürokratik əngəlləri və mümkün korrupsiya hallarını aradan qaldırıb. 2012-ci ildə Prezident yanında Vətəndaşlara Xidmət və Sosial İnnovasiyalar üzrə Dövlət Agentliyi və onun tabeliyində olan “ASAN xidmət” mərkəzlərinin yaradılmasını bu istiqamətdə irəliyə atılmış ən mühüm addım kimi dəyərləndirmək olar. Məlumdur ki, bu qurumların yaradılmasında əsas məqsəd vətəndaşlara birbaşa xidmət göstərəcək mərkəzlərin vahid şəkildə idarə edilməsini təmin etməkdir. Buraya xidmət mərkəzlərində fəaliyyət göstərən dövlət orqanlarının əməkdaşlarının işinin əlaqələndirilməsi, nəzarət və qiymətləndirmənin aparılması, dövlət orqanlarının informasiya bazalarının qarşılıqlı inteqrasiyası, elektron xidmətlərin təşkili prosesinin sürətləndirilməsi və bu sahədə idarəetmə sisteminin təkmilləşdirilməsi daxildir. Bu baxımdan artıq respublikamızın əksər bölgələrində “ASAN xidmət” sakinlərin istifadəsinə verilib.”ASAN xidmət-”i bu gün tək MDB məkanında deyil, bütün dünyada dövlət idarəçiliyində innovasiyaların tətbiqi baxımından uğurlu və nümunəvi bir model kimi dəyərləndirilir . Heçdə təsadüfi deyilki,“ASAN xidmət” dünyada ən yaxşı dövlət xidmətlərinin göstərilməsi mexanizmini həyata keçirdiyi üçün 2015-ci il Birləşmiş Millətlər Təşkilatının Dövlət Xidmətləri mükafatına layiq görülüb.\nMükafat “ASAN”ın vətəndaşyönümlü, müasir, şəffaf, innovativ və əlçatan dövlət xidmətlərinin göstərilməsi mexanizmi üzrə beynəlxalq nümunəvi modeli kimi tanınması əsasında verilib. Bütün bunlar onu deməyə əsas verirki,müstəqil Azərbaycan dövlətinin inkişaf strategiyası uzun əslərə hesablanmış fundamental elmi əsaslara söykənir. O elmi əsaslar ki, onun nüvəsində məhz insan, vətəndaş amili dayanır .\nAzərbaycanın Xarkov Şəhərindəki Fəxri Konsulu, iqtisadiyyat üzrə fəlsəfə doktoru\nРАНІШЕОлег Крапивин: В дипломатии и в борьбе побеждает сильнейший\nНАСТУПНЕВиталий Кличко: «Баку — фантастически красивый город!»


Fransaya vizası olanlar səfəri təxirə salmayacaq – AÇIQLAMA - XƏBƏR - FİNS.AZ TURİZM\nFransaya vizası olanlar səfəri təxirə salmayacaq – AÇIQLAMA\nÖtən gün Fransada baş verən növbəti ağır terror aktı bu ölkəyə səyahətə gedənlərin sayının növbəti dəfə azalmasına səbəb olacaq. Bu barədə fins.az-a «Regea Travel» turizm şirkətindən bildirilib. Xatırladaq ki, iyulun 14-də Fransanın Nitsa şəhərində qanlı terror hadisəsi baş verib – terrorçu ağır yük maşınını insan kütləsinin üzərinə sürməklə 80 nəfərin ölməsinə və yüzlərlə şəxsin yaralanmasına səbəb olub. Ölənlərin arasında xarici turistlər də var.\n«Regea Travel» şirkətidən bildirilib ki, onsuz da bundan əvvəlki terror aktları nəticəsində Fransaya gedənlər azalmışdı: «Əgər əvvəllər Fransaya səyahət məqsədilə 30 nəfər gedirdisə, bundan sonra bu rəqəm 10 nəfərə qədər enəcək».\nQeyd edək ki, əvvəlki terror aktları zamanı Fransaya aviareyslər ləğv olunduqdan sonra, insanlar bu ölkəyə İstanbuldan keçməklə səyahət edirdilər. Lakin İstanbuldakı terror aktları da səyahət edənlərin sayına öz təsirini göstərib. Həm də İstanbul üzərindən uçuş baha başa gəlirdi. Xüsususilə uşaqlı sərnişinlər, həmçinin vaxt itirmək istəməyən şəxslər Fransaya birbaşa uçmağa üstünlük verirlər. Fransaya səyahət edən şəxslər həmçinin Bakı-Barselona, Barselona-Paris, Paris-Nis xəttindən istifadə edirdilər.\nDünən baş vermiş terror aktı bundan sonra Fransaya uçuşları ən az 10-20% azaldacaq. Şirkətdən bildirilib ki, terror təzəcə baş verdiyindən hələ ki, tur-paketi ləğv etməklə bağlı müraciət olmayıb.\nBununla yanaşı, turizm sektorunun nümayəndələri bildirir ki, müştərilərin səyahətdən imtina etməsi bir sıra detallardan asılıdır. Belə ki, təcrübə göstərir ki, adətən səfirlikdən vizanı almaş şəxslər səyahəti təxirə salmırlar. Səyahəti təxirə salanlar adətən hələ viza almayanlar olur.


Elektron Təhlükəsizlik Xidməti:“Wİ-Fİ” şəbəkənizin təhlükəsizliyini qoruyun\n16-07-2020 / 16:36\nXeberler.az bildirir ki, Son günlərdə ölkəmizdə istifadəçilərin şəxsi Wi-fi şəbəkəsini, şəbəkə qurğularını - router və ya modemləri hədəf alan kiberhücumlar baş verir. Router, şəbəkə və İnternetdəki cihazlar arasında məlumat ötürülməsini təşkil edən şəbəkə cihazıdır. Odur ki, router (və ya modem) internetə qoşulan cihazlara hücumların edilməsi, eləcə də onlardan müdafiənin ilk pilləsini təşkil edir. Routerə kənar müdaxilə olarsa, üçüncü tərəflər şəbəkədə yoluxan digər cihazları müəyyən edə, daxili şəbəkənin xəritəsini çıxara, istifadəçi adı və parolları ələ keçirə, əməliyyat sistemlərinə və konfiqurasiyalara dəyişiklik edə, şəbəkəyə qulaq asa və trafiki yoluxmuş saytlara/serverlərə yönləndirə bilər.\nBu kimi hallarla qarşılaşdığınız zaman www.cert.az rəsmi saytı və ya [email protected] e-poçtuna bildirin.\nElektron Təhlükəsizlik Xidməti kameraları kiberhücumlardan qorumağın yollarını açıqlayıb\nKompüterdəki məlumatın oğurlanmasının qarşısını necə almaq olar?\nAzərpoçt vətəndaşlara xəbərdarlıq edib\nAzərbaycanda internet istifadəçiləri üçün təhlükə var\nAzərpoçt-un adından vətəndaşlara saxta mesajlar göndərilir


İş həyatında insanlara təsir etmək üçün... » Qadin.Net ~ İlk milli qadın portalı\nİş həyatında insanlara təsir etmək üçün...\nHamı insanlarda xoş bir təsir yaratmaq istəyir. Xüsusilə, iş həyatında bu aktual mövzudur.\nLiftdə söhbətə başlamaq\nYeni bir yerdə, yeni insanlarla tanış olmaq istəyirsinizsə, lift və ya ofisə çıxan pilləkənlərdən istifadə edərkən söhbətə birinci siz başlayın.\n3 növ əl sıxma var. Birinin əlini yuxarıdan tutmaq iqtidar işarətidir; qarşı tərəfin ovcunun içinin yuxarıda olması isə itaəti göstərir. İki şəxsin də əli eyni səviyyədə olmalıdır.\nTərzinizi müəyyən edin.\nYeni insanlarla iclasda görüşmədən əvvəl, necə görünmək istədiyinizə qərar verin.\nİdmana yeni başlayanlar üçün tövsiyələr\nKaryeranız işgüzar danışıqlardan asılıdır\n0-1 yaşlı uşaqlarda nitqin inkişafı və formalaşması


Kreditlər üzrə ehtiyat həcmi artıb - BANK - Fins.az\nKreditlər üzrə ehtiyat həcmi artıb\nPAŞA Bank kreditlər üzrə yaradılmış ehtiyatların həcmini artırıb. Fins.az bildirir ki, bu ilin 6 ayı üzrə kreditlər üzrə yaradılmış ehtiyatlar cəmi 49,991.49 min AZN olub. Bu da kredit portfelinin 6.84%-ni təşkil edir. Halbuki, birinci rübdə ehtiyatlar 37 558,03 min AZN idi (5,11%).\nİri kredit tələblərinin cəmi 266,209.23 min manat, kredit portfelində xüsusi çəkisi isə 36.44%-dir. Müqayisə etsək, 2015-ci ilin analoji dövründə bu rəqəm 189360,92 min AZN olub. Yəni ötən bir ildə 76848,31 min AZN artım olub.\nCari ilin ikinci rübündə vaxtı keçmiş kreditlərin məbləği 97,536.12 min AZN təşkil edib. Kredit portfelində xüsusi çəkisi isə 13.35%-dir.\nBankın məcmu kapitalı - 368,799 min AZN-ə çatıb. Ötən ilin eyni dövründə isə bu göstərici 351 587 min AZN təşkil edirdi. Eyni zamanda cəmi aktivləri - 2,038,419.82 min AZN-ə, depozitləri 1,274,235.54 min AZN-ə yüksəlib. Hesabata əsasən, fiziki şəxslərin tələbli depozitləri 154,882.30 min, fiziki şəxslərin müddətli depozitləri 180,766.03 min AZN təşkil edib.\nHüquqi şəxslərin müddətli depozitləri isə 291,220.41min AZN olub.\nBank bu cəmi gəlirləri 92 milyon 828 min manat, o cümlədən faiz gəlirləri 49 milyon 633 min manat, qeyri-faiz gəlirləri 43 milyon 195 min manat təşkil edib.\nBank aktivlər üzrə mümkün zərərlərin ödənilməsi üçün xüsusi ehtiyatın yaradılmasına 15 milyon 551 min manat ayırıb.


Onlar hansı dahilərlə görüşmək istərdilər? - SORĞU\n09:00 06 Mart 2017 398 dəfə oxunub\nHamımız hansısa dahi ilə görüşməyi arzulayar, onunla uzun-uzun söhbət etmək istəyərik. O dahiyə verəcəyimiz suallar da var. Bəs yazarlarımız hansı dahi ilə görüşmək arzusundadırlar? Ona verəcəkləri ilk sual nə olardı?\nKulis.azın bu barədə sorğusunu təqdim edirik.\n- Mən mücərrəd işlərə baş qoşmuram. Heç bir dahi ilə görüşmək istəməzdim. Allah hamısına rəhmət eləsin! O biri dünyaya gedəndə orda onlara sual verərəm. Amma hələ ki, o suala hazır deyiləm.\n- İmaddədin Nəsimi ilə görüşüb eksklüziv bir müsahibə almaq istəyərdim və ilk sualım da yəqin ki, redaktorun tapşırığına uyğun bu olardı: “Dünyaya yenidən gəlsəydiniz şair olardınızmı?”\n- Şəms Təbriziylə görüşmək istəyərdim. Dərhal da soruşardım ki, Ustad, adi bir fars mollasından Mövlananı necə yaratdın, bunun hikməti nədir?\n- Açığı, hansısa dahi ilə görüşmək barədə düşündüyüm yadıma gəlmir. Çünki xəyalpərvərliyin dalından çoxdan dəymişəm. Sizin sualdan sonra xeyli fikirləşdim. Baxdım ki, belə bir irreal imkan daxilində görüşmək istədiyim adamlar çoxdur. Məsələn, Diogen, Basyö, Nəsimi, Ömər Xəyyam, Hüqo, Volter, Dostoyevski, Puşkin, Janna Dark, Kurasava, Əziz Nesin, Mirzə Cəlil, Maykl Cekson, Brüs Li, Bertran Rassel... Amma söhbət yalnız bir nəfərdən gedirsə, indiki şəraitdə məni daha çox narahat edən problemlə bağlı Atatürklə görüşüb ona bu sualı verərdim: “Türkiyəni bu vəziyyətdən necə çıxarmaq olar?”\n- Markeslə görüşmək istəyərdim və ondan soruşardım ki, Santyaqo Nasarın əvəzinə öldürülməli olan yaramaz kim idi?\n- Bütün zamanların ən nəhəngi Nizami Gəncəvi ilə görüşüb, ondan soruşardım ki, Şeyx, əgər həyat varsa və buradadırsa, bəs, yoxluğun nəhayətsiz varlığında həyat haradadır? İndi ağlımda olan budur. Amma, bəlkə də soruşardım ki, Şeyx, 21-ci əsrdən gəlmişəm, üst-başım tozludur, yorğunam, əl-üzümü harda yuya bilərəm?\n- Bütün suallar kimi buna da cavabım situativ olacaq, sabah dəyişə də bilər, hərçənd bütün həyatım boyu məni narahat edən suallar dəyişmir. Müqəddəslərlə görüşmək istərdim. Davudla, Yaqubla, Yusiflə, İsmayılla, İbrahimlə, Musayla, İsayla və əlbəttə Məhəmməd Peyğəmbərlə. "Necə bacardınız? Yaşamağı deyirəm. Necə oldu ki, ağrıları aşdınız, özünüzü aşdınız?". Təxminən bu motivdə olardı söhbətim: necə bağışlamalı? Adamları, həyatı, özünü. Əzab vermədən və əzab çəkmədən necə yaşamalı? Və istərdim mənə, kitablardan danışmasınlar. Bəlkə də, onları görsəm, heç bu suallara ehtiyac qalmayacaq, özüm anlayacam. Bilmirəm.\n- Həsən bəy Zərdabiylə görüşmək istərdim. Bir də Hacı Zeynalabdin Tağıyevlə. Onu da dahi hesab edirəm. Çünki çar Rusiyası dövründə Bakıda Qızlar Məktəbi açmışdı. Millətin kasıb balalarını öz hesabına oxudurdu. Ziyalılara qiymət verməyi bacarırdı. Onlara sual verərdim ki, bizə yol göstərin, daha neyləmək lazımdır ki, insanlar kitab oxusun və mesenatlıq ənənələrinin Azərbaycanda kökü kəsilib. 20 dəfə Həccə gedən adam bir acın qarnını doydurmağa can çəkir, bir istedadlı adamı himayəsinə götürmür. Niyə belədir? Xalqdan qazanılan pullar niyə xalqın dəyərli övladlarına xərclənmir?\n- Mən Füzuli ilə görüşmək istərdim və ona sualım bu olardı ki, qəzəllərini ayrı-ayrı qadınlara həsr edib, ya həyatında ömür boyu sevdiyi bircə qadın olub?\n- Məktəbdə oxuyanda, Şah İsmayılla görüşmək istəmişəm o dünyada. Belə baxanda, elə indi də görüşmək istərdim onunla, primitiv və sadəlövh səslənsə də ilk sualım belə olardı: “Necə oldu ki, o cür imperiya yarada bildin?”


Neft bahalaşacaqmı? – Dünyanı düşündürən sual | SUMQAYITXEBER.COM\nSUMQAYITXEBER.COM > ÖLKƏ > Neft bahalaşacaqmı? – Dünyanı düşündürən sual\nNeft bahalaşacaqmı? – Dünyanı düşündürən sual\nMüəllif: sumqayitxeber.com • Tarix: 30 Sentyabr 2016 • Baxış sayı: 309 dəfə • Şərh yoxdur\nTweetOPEC-in sentyabrın 26-28-də Əlcəzairdə Beynəlxalq Energetika Forumu çərçivəsində keçirilən qeyri-formal sammitində neft hasilatının bu ilin noyabr ayından etibarən azaldılmasına dair qərar verilib\nOPEC üzvləri hasilatı 33,2 mln. barel/gündən 32,5-33 mln. barel/günə qədər azaltmağı planlaşdırır.\nNeft hasilatının azalması qiymət artımına təsir edəcəkmi?\nMilli Məclisin İqtisadi siyasət, sahibkarlıq və sənaye komitəsinin üzvü, deputat Vahid Əhmədov AzVision.az-a bildirib ki, əgər hasilatda azalma baş verərsə, neftin qiymətində artım olacaq.\n“Bu anlaşmaya əməl edilərsə, nəticələr yaxşı olacaq. Lakin İran kimi əsas neft ixracatçısı olan dövlət buna qoşulmadı. Ola bilər ki, neftin qiymətində ciddi artım olmasın. Ümumiyyətlə, Azərbaycanda neftin 40-50 dollar səviyyəsində qalacağını gözləyirəm, ciddi artım qeydə alınmayacaq. Çünki neftin qiyməti iqtisadi məsələlərdən daha çox siyasi məsələlərdən asılıdır. Bir sıra dövlətlər qiymətin aşağı səviyyədə qalmasında maraqlıdır”.\nV.Əhmədov qeyd edib ki, Azərbaycan neftinin qiyməti bahalaşması ölkə üçün əhəmiyyətldir: “Çünki əsas ixrac məhsulumuz neftdir. Düzdür, yavaş-yavaş qeyri-neft məhsullarının ixracını artırmağa çalışırıq, amma Azərbaycan üçün neftin qiymətinin 60-70 dollar olması əhəmiyyətlidir”.


Nur-az.com - Biz niyə bu gündəyik?\nBiz niyə bu gündəyik?\nHökumətin xalqımızı “bahalaşma şok terapiyası” ilə “müalicə” etdiyi bu günlərdə Gürcüstandan yazmaq istəyirəm. Neçə illərdir Azərbaycan vətəndaşları qonşu ölkəyə həsədlə baxır, imkan düşən kimi “havasını dəyişmək, nəfəs almaq” üçün Qırmızı Körpünün o üzünə adlayır. Gedib-gələn həm də havalanır iki qonşu arasında kəskin fərqi görəndə - elə mənim kimi...\nDüzdür, Gürcüstanda belə yanaşma var ki, indiyədək ölkədə demokratiya və sair müsbət dəyişikliklər yox, onun “fasadı” (deputat Mahir Həmzəyev demişkən-E.P.) olub. Belə olubsa da, çox pis. Deməli, böyük potensiala malik Azərbaycanın vətəndaşları illərlə “fasad”a həsəd aparıb...\nHər halda Marneulidə AtaHoldinqin nəhəng binasında borçalılar toplantı keçirən zaman kimsə gəlib sorğu-suala tutmadı, “bura niyə yığışmısınız” demədi, bir polis görmədik. Bu, elə sərbəstliyin əlamətiydi.\nGürcüstanın nefti, qazı olmasa da, ölkədaxili qiymətlər bizdən kəskin fərqlənir. Təsəvvür edin, işığı Azərbaycandan alır, amma vətəndaşına pulsuz verir! 100 kvt elektrik enerjisini gürcüstanlılar pulsuz alır, kim ondan artığını istehlak edirsə, bizdən də ucuz qiymətə haqqını ödəyir. Gürcülər benzini bizdən cəmi 20 qəpik baha alır. Sudan istifadəyə görə isə vətəndaşlar qəpik-quruş ödəyir, faktiki olaraq su pulsuzdur. Gürcüstanda bütün vətəndaşlar tibbi sığortaya alınıb deyə, bizdəki kimi xəstələr Allahın ümidinə qalmır.\nOrda bazar bizdəkitək od tutub yanmır. Bizim 2-3 manata aldığımız gürcü almasının kilosu Tiflisdə 1 lari - 50 qəpikdir. Banan 90 qəpik - 1 manat 20 qəpikdir. Şirniyyat, ərzaq məhsulları, sular, şirələr, içkilər də bizdən azı yarım dəfə ucuzdur. Nədir, bəlkə bizim pulumuz çoxdur deyə, bu qədər bahalıqdır? Borçalıda soruşdum, müəllim elə bizdəki qədər maaş alır - 300-320 lari, yəni 150-160 manat.\nBizim ucqarlarda bir gecəlik otel qiyməti 50 manatdan aşağı deyil. Biz Tiflisin mərkəzindəki normal səviyyəli oteldə 15-20 manata qalırdıq, səhər yeməyi daxil. Bu qiymətə Bakıda gecəqondu da tapmaq mümkün deyil. Gecəyarısı kafe-barların birində çay istəyimizin qarşılığında gürcü bir az da utancaq halda “çay hazırlaya bilərəm, amma 10 lari olacaq” dedi. Düşündüm ki, bu vaxtı Bakı bulvarında çay istəsən beşqat artıq “oxuyarlar”.\nGürcülər daha çox qənaətli avtomobillərə üstünlük verir. Bizimkilərsə az qalır küçəyə tankla çıxsın. Taksi də burdan ucuzdur. Bir “taksist” görmədim ki, metro qarşısında qabağımıza cumub adamı qamarlamaq istəsin. “Əhmədli”də günboyu “Hövsana 1 nəfər” hayqıran qardaşlarımızı xatırladım. Tiflis avtobuslarında basabas görməzsən, nadir hallarda siqnal səsi eşidərsən, bizdən fərqli olaraq. “Vosmoy” bazarının qarşısındakı səs-küylü mənzərəni xatırladım Tiflisin “Vosmoy”unda olanda. Sakitcə hərə öz alverindəydi, üzlərdə də təbəssüm.\nGürcülər yol kənarını hasarlamır bizimtək. Bakıdan uzanan yollarboyu tikilən hasarların daşı ilə bir şəhər tikmək, o hasarların işıqları ilə həmin şəhəri işıqlandırmaq olardı... Bakıdakı kimi addımbaşı tarixi binaları qaşıyıb ağardan fəhlələri görmədim orda. Köhnə tikililərə əl vurulmur, tikinti şəhərin kənarında gedir. Tiflisi olduğu kimi saxlayıb gürcü hökuməti. Şəhər içindəki meşəliyi seyr etdikcə Bakıda məhv edilən yaşıllıqları xatırlayıb günümüzə acıyırdım. Bizdəki kimi köşklər, marketlər boy-boya düzülməyib bu şəhərdə, şəhərin görünüşünə əl vurulmayıb. Tiflisin suyundan doymaq olmur, nə çayında, nə də kran suyunda xlor tamı hiss etməzsən. Günboyu ciyərdolusu nəfəs almaq mümkündür, bizdən fərqli olaraq zəhər udmursan.\nTiflisə yağış yağdı. Kimsə təəssüflənmədi ki, “maşını təzə yumuşdum, çirklənəcək”. Çünki Bakıdakı kimi göydən palçıq yağmır, yağış yağır. Küçələrində tıxac-filan görmədim, həm də ona görə ki, addımbaşı asfalt qazılmır. Normal piyada-sürücü münasibətləri də həsəd aparılasıdır bu şəhərdə.\nGürcü polisi bir dəfə maşınımızı saxladı. Maşından düşmək istəyən sürücü dostumuza xitabın “zəhmət olmasa əyləşin maşına, sənədlərinizi təqdim edin” söylədi. Ardınca da “yaxşı yol” deyib uzaqlaşdı.\nNövbəti gecə qayıdanda isə öz polisimiz sübut etməyə çalışırdı ki, sürət həddini aşmışıq, sübut edə bilmədisə də, əhvalımıza zəhər qata bildi. Hələ gömrükdəki zülmü demirəm. Gürcü tərəfin yoxlanışı 30 dəqiqə, bizimkilərinki isə 2 saatdan çox çəkdi. Gömrük əməkdaşının meşədəymiş kimi “a kişi, hara gedirsən, get dur orda” bağırması isə başqa bir aləm idi. Vətənə gələni bu sayaq qarşılayırdı...


Ziyafət Əsgərov deputat həmkarlarına çağırış etdi - modern.az\n19 mart 2020, 19:00 | PARLAMENT\nZiyafət Əsgərov deputat həmkarlarına çağırış etdi\nMilli Məclisin deputatı, Müdafiə, təhlükəsizlik və korrupsiya ilə mübarizə komitəsinin sədri Ziyafət Əsgərov özünün 1 aylıq maaşını Koronavirusla Mübarizəyə Dəstək Fonduna köçürəcək.\nBu barədə Modern.az-a Ziyafət Əsgərov özü məlumat verib.\n“Cənab Prezidentin fərmanı ilə Koronavirusla Mübarizəyə Dəstək Fondu yaradılıb. Nəzərə alsaq ki, koronavirusla mübarizə milli təhlükəsizlik, dövlətin təhlükəsizliyi, eyni zamanda, genafondumuzun təhlükəsizliyi məsələsidir, bu məsələnin vacibliyi daha böyük əhəmiyyət kəsb edir. Ona görə hesab edirəm ki, imkanı olan hər bir şəxs bu fonda öz maddi dəstəyini göstərməlidir. Konkret olaraq mən bir aylıq maaşımı bu fonda köçürürəm və deputat həmkarlarımı da buna çağırıram. Koronavirusla mübarizə ilə əlaqədar möhtərəm prezidentimizin bütün tapşırıq və tövsiyələri danışıqsız yerinə yetirilməlidir. Allah xalqımızı və dövlətimizi qorusun!”, - deyə Ziyafət Əsgərov bildirib.


Bərpa olunmuş "Maestro Niyazi" filminin təqdimatı keçirildi | Filmfond\nAzәrbaycan Musiqi Mәdәniyyәti Dövlәt Muzeyinin Azərbaycan Dövlət Film Fondu ilə birgə təşkilatçılığı ilə 1975-ci ildə “Azərbaycanfilm” kinostudiyasında istehsal edilmiş “Maestro Niyazi” sənədli filmi bərpa olunduqdan sonra tamaşaçılara təqdim edilib.\nFilm məşhur dirijor, bəstəkar, Dövlət Mükafatı laureatı, SSRİ Xalq artisti, Sosialist Əməyi Qəhrəmanı Niyaziyə, onun həyat və çoxcəhətli yaradıcılığına, ictimai fəaliyyətinə həsr olunmuşdur. Filmdə Azərbaycan dirijorunun çıxışları, tamaşaçılarla, xarici həmkarları ilə görüşləri öz əksini tapmışdır.\nTədbirdə Musiqi Mәdәniyyәti Dövlәt Muzeyinin direktoru, sənətşünaslıq üzrə fəlsəfə doktoru Alla Bayramova və Dövlət Film Fondunun direktoru, Əməkdar incəsənət xadimi Cəmil Quliyev çıxış etdilər.\nFilmin rejissoru Rauf Nağıyev, ssenari müəllifləri Svetlana Mirzəyeva və Rauf Nağıyev, rəssamı Rafiz İsmayılovdur. Film 2022-ci ildə maestro Niyazinin 110 illik yubileyi münasibətilə Azərbaycan Dövlət Film Fondu tərəfindən bərpa olunmuşdur.\nGeri Предыдущая запись: Xalq artisti Ənvər Həsənovun şəxsi arxiv fondu yaradılıb\nİrəli Следующая запись: Akif Əli – 70


Ən bahalı şəhərlər: Bakı neçəncidir? - SİYAHI\n14:17 1 Yanvar 2015\n2015-ci ili qarşılamaq üçün dünyanın ən bahalı şəhərlərinin adı açıqlanıb.\nMilli.Az axar.az-a istinadən bildirir ki, “Naşional Biznes” (“National’s Business”) jurnalının hesablamalarına görə, 2015-ci ili qarşılamaq üçün ən bahalı şəhər Londondur:\n“Londonun mərkəzində iki nəfərlilk 6 saatlıq yeni il şənliyi şam yeməyi ilə birlikdə 826 manatdır. Toronto ikincidir. Cütlük burada şənlik və şam yeməyinə 660 manat xərcləməlidir. Üçüncü yerdə olan Parisdə 464 manatından keçməlisən. Bahalı təsiri bağışlayan Avropanın məşhur şəhərlərindən olan Praqada 80 manat, Budapestdə isə 124 manat yeni ili qeyd etmək üçün kifayət edir”.\nİqtisadçı Vüqar Bayramov jurnalın bu siyahısına münasibət bildirib:\n“Dünyanın sözügedən məşhur jurnalının bahalı yeni il şam yeməklərini müəyyənləşdirən zaman səhvə yol verməsə də, bir texniki yanlışlığı olub. Bakı restoranlarındakı yeni il şənliyi qiymətləri ilə maraqlanmayıb. Maraqlansaydı, o zaman bəzi hallarda adambaşına 500 manat qiymət belə təklif etməkdən usanmayan Bakı restoranları üçün ayrıca olaraq xüsusi “daha bahalılar” kateqoriyası yaradardı. Bakıda restoranda deyil, evdə yeni ili qarşılamaq üçün 4 nəfərik ailəyə 120 manat tələb olunur. Bu, təxminən Praqada yeni ili restoranda qeyd etmək üçün tələb olunan məbləğə yaxındır”.\nV.Bayramovun sözlərinə görə, yeni il bayramının dəyəri heç də nə qədər pul xərcləməklə ölçülmür:\n“Nobel mükafatçısı Duqlas Nors son məqaləsində sual edir. Amerikalılar varlıdırlarsa, niyə xoşbəxt deyillər? Cavab sadədir: xoşbəxtliyin tərifi yoxdur, varlı olmaq xoşbəxt olmaq anlamına gəlmir. Elə bahalı yeni il axşamları, şam yeməkləri də nisbidir. Varlı olmasaq da olar, əsas odur ki, xoşbəxt olaq. 2015-ci ildə xoşbəxtlik, sağlam həyat və uğurlar diləyi ilə hamınızı maddi dəyərindən asılı olmayaraq ürəyinizcə olan yeni il bayramı arzulayıram”.\nbahalı şəhərlər Bakı neçəncidir SİYAHI\n“Bakı İnşaat Sənaye” səhmdarlarına dividend ödəyəcək\n“Baku Bus”a daha bir marşrut xətti həvalə edilib


Bugünədək İKZF-nin zəmanəti ilə sahibkarlara 248 mln. manatdan çox kredit verilib\nAzərbaycan Respublikasının İpoteka və Kredit Zəmanət Fondu fəaliyyət istiqamətlərinə uyğun olaraq kredit-zəmanət mexanizmi çərçivəsində ölkədə biznes mühitinin dəstəklənməsi, habelə sahibkarlığın, xüsusilə kiçik və orta sahibkarlığın inkişafı istiqamətində həyata keçirilən tədbirləri davam etdirir.\nCari il ərzində zəmanət verilmiş kreditlərin orta məbləği 722 000 manat, orta müddəti 32 ay təşkil edib. Ümumilikdə, bugünədək Fondun zəmanəti ilə sahibkarlara müvəkkil banklar tərəfindən verilən kreditlərin məbləği 248 mln. manatı ötüb. Bu kreditlər vasitəsilə biznes layihələrinin maliyyələşməsi hesabına 3300-dən çox yeni iş yerinin açılmasına şərait yaradılıb.\nSahibkarların maliyyə resurslarına çıxış imkanlarının artırılması və ödəniş yükünün azaldılması məqsədilə dövlət büdcəsindən ayrılmış vəsaitlər hesabına Fond tərəfindən 2019-2021-ci illərdə sahibkarlıq kreditlərinə hesablanmış faizlərə görə 21 mln. manat məbləğində subsidiyanın verilməsi təmin edilib. Dövlət dəstəyi hesabına verilmiş subsidiyalar nəticəsində borcalanlara verilmiş sahibkarlıq kreditləri üzrə orta illik faiz dərəcəsi 6,5%-dək azaldılıb. Fond tərəfindən 2022-ci ildə də sahibkarların banklardan manatla aldıqları kreditlər üzrə hesablanmış faizlərə görə Fond tərəfindən subsidiya dəstəyinin tətbiqi davam etdiriləcək.\nÖlkədə biznes mühitinin yaxşılaşdırılması dövlətin iqtisadi siyasətinin əsas prioritetlərindən olduğundan, Fond tərəfindən bu sahədə davamlı olaraq qanunvericiliyin təkmilləşdirilməsi, maliyyə resurslarının əlçatanlığının artırılması və digər dəstəkləyici mexanizmlərin tətbiq olunması istiqamətində müvafiq tədbirlər davam etdirilir.


Basketbolçuların turniri başa çatdı | Kəpəz Müstəqil Teleradio Şirkəti\n— 05.06.2019 20:07\nBasketbolçuların turniri başa çatdı\nGəncədə basketbolçuların 28 may Respublika Günü münasibəti ilə təşkil olunan şəhərlərarası turnirinə yekun vurulub. Bir həftə davam edən yarış Olimpiya İdman Kompleksində keçirilib.\nBirincilik 2 yaş qrupunda reallaşıb. Hər yaş qrupunda 8 komanda mübarizəyə qoşulub. Yarışa Gəncə təmsilçiləri ilə yanaşı, Göygöl və Cəlilabad basketbolçuları da qatılıb. Kollektivlər əvvəlcə qrup daha sonra pley-off mərhələsində olimpiya sistemi üzrə çıxış ediblər.\nMütəxəsisslərin fikrincə, bu kimi yarışlar seleksiya işləri aparmaq üçün əla fürsətdir. Elə hazırda müxtəlif yaş qruplarından ibarət millilərdə oynayan basketbolçular da məhz belə turnirlərdən seçilərək yığma komandalara dəvət alıblar.\nƏnənəvi xarakter daşıyan və artıq 10 ildir ki, keçirilən yarışın nəticəsinə əsasən, Gəncə şəhər 1 saylı Uşaq Gənclər İdman Şahmat Məktəbinin komandaları mükafatçılar sırasında çoxluq təşkil edib. 13-14 yaşlılar arasında “Zirvə” 1-ci, “Cəsurlar” 2-ci, “Gəncəli” 3-cü yeri tutub. 11-12 yaşlı basketbolçular arasında “Kəpəz” yarışın qalibi olub. “Məhəllə” gümüş, “Cəlilabad” komandası bürünc medallara yiyələnib. Mirməcid İsmayılovla Fərid Piriverdiyev isə turnirin ən yaxşı basketbolçuları seçilib.


Elan kodu: 1068075\nDivan.. Sifarişle.. Bazalı..Reng seçimi serbest.. Ölçü eni210.. derinlik 80..qiymet 350 manat..\nDivar rəfi. İstənilən ölçü ve dizaynda sifariş qəbul olunur. Qiymət ölçü və dizayna görə dəyişir. Müasir üslubda və fərqli dizaynda dekorativ əşyaların, dolabların, masaların və.s hazırlanması. Səhifəmizi izləyin və\nİsdənilən növdə mebellərin sifarişin qəbul edirik Yataq Qonaq Mətbəx Gənc otağı Koridor mebeli İsdifadə etdiyimiz matrialların keyfiyyətinə 3 il zəmanət veririk. Seximiz dərnəgül yolunda yerləşir isdənilən sualıvız saat\n*3qapili dolab 359 Azn* *Fabrikdən birbaşa satış* Ölçü 200/135/50 Yüksək keyfiyyətlidir Çatdırılma və quraşdırılma ünvana uyğun əlavə ödənişlədir *Təhvil 1gün ərzində*_Efsane_inci\nev alqi satqisi ustalar kondisoner ustasi soyuducu ustasi kurslar samsung galaxy s 4 teze qiymeti samsun galaxy s6 edge qiymeti bakida mektebe qeder hazirliq samsung galaxy core prime qiymeti sebet.az turlar.az masinlar guldanlar el isi guldan bagema guldan galaxy s3 apple


Tunel-Metro İnşaat MMC | İşlərimiz\nTel.: (+994 50) 300 01 49\n"Tunel-Metro İnşaat" MMC-nin İnşaatçılarının İnşaa etdiyi bəzi obyektlər aşağıda sadalanmışdır.\nAbşeron rayonu ərazisində 1000 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsində qaz təchizatı, istilik şəbəkəsi və qazanxananın tikintisi\nHal hazırda tikinti işləri davam edir\nAbşeron rayonu ərazisində 1000 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsində 7 mərtəbəli 42 mənzilli 6 №-li yaşayış binasının tikintisi\nBakı şəhəri, Sabunçu rayonu, Kürdəxanı qəsəbəsinin ərazisində 800 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsində 1 və 2 №-li qazanxanaların və istilik şəbəkələrinin tikintisi və qaz təchizatı\nBakı şəhəri, Sabunçu rayonu, Kürdəxanı qəsəbəsinin ərazisində 800 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsində 9 mərtəbəli 54 mənzilli 7 №-li yaşayış binasının tikintisi\nBakı şəhəri, Qaradağ rayonu, Ümid qəsəbəsi ərazisində 500 məcburi köçkün ailəsi üçün (2-ci mərhələdə - 300 ailə) salınan məhəllədə istilik təchizatının qazanxana ilə birlikdə və qaz təchizatı sisteminin tikintisi\nBakı şəhəri, Qaradağ rayonu, Ümid qəsəbəsi ərazisində 500 məcburi köçkün ailəsi (2-ci mərhələdə - 300 ailə) üçün salınan məhəllədə 140 yerlik uşaq baxçasının, klub-icma mərkəzinin, inzibati binanın və həkim məntəqəsinin tikintisi\n2017 Cəbrayıl rayonunun Cocuq Mərcanlı kəndi ərazisində 100 məcburi köçkün ailəsi üçün zəruri sosial-texniki infrastrukturu olan yeni yaşayış qəsəbəsində qaz təchizatı sisteminin tikintisi (2-сi mərhələ)\n2017 Cəbrayıl rayonunun Cocuq Mərcanlı kəndi ərazisində 100 məcburi köçkün ailəsi üçün zəruri sosial-texniki infrastrukturu olan yeni yaşayış qəsəbəsində 20 fərdi yaşayış evinin tikintisi (2-сi mərhələ)\n2017 Cəbrayıl rayonunun Cocuq Mərcanlı kəndi ərazisində 50 məcburi köçkün ailəsi üçün zəruri sosial-texniki infrastrukturu olan yeni yaşayış qəsəbəsində qaz təchizatı şəbəkəsinin tikintisi\n2017 Tərtər rayonu ərazisində 1170 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsində qaz təchizatı sisteminin və istilik şəbəkəsinin qazanxana ilə birlikdə tikintisi\n2017 Tərtər rayonu ərazisində 1170 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsində 4 mərtəbəli 36 mənzilli 22 №-li yaşayış binasının tikintisi\n2017 Tərtər rayonu ərazisində 1170 məcburi köçkün ailəsi üçün zəruri sosial-texniki infrastrukturu olan yeni yaşayış məhəlləsində 4 mərtəbəli 36 mənzilli 21 №-li yaşayış binasının tikintisi\n2016 Bakı şəhəri, Binəqədi rayonu, Xocasən qəsəbəsində yerləşən Mədəniyyət evinin yenidən qurulması\n2016 Füzuli rayonu ərazisində 400 məcburi köçkün ailəsi üçün zəruri sosial-texniki infrastrukturu olan yeni yaşayış qəsəbəsində inzibati binanın anbar ilə birlikdə və qaz təchizatı sisteminin tikintisi\n2015-ci ildə "Tunel-Metro İnşaat" MMC Zaqatala rayonu ərazisində 135 məcburi köçkün ailəsi üçün zərurı sosial-texniki infrastrukturu olan yeni yaşayış məhəlləsində qaz təchizatı, istilik şəbəkəsi, qazanxana sisteminin tikintisi\n2015-ci ildə "Tunel-Metro İnşaat" MMC Sabirabad rayonu ərazisində 440 məcburi köçkün ailəsi üçün salınan qəsəbənin qaz təchizatı;\n2015-ci ildə "Tunel-Metro İnşaat" MMC Şirvan şəhəri ərazisində məcburi köçkün ailəsi üçün 1ədəd 3 mərtəbəli 21 mənzilli yaşayış binasının tikintisi.\n2015-ci ildə "Tunel-Metro İnşaat" MMC Qazax rayonu ərazisində 300 məcburi köçkün ailəsi üçün salınan qəsəsbənin qaz təchizatı, istilik şəbəkəsi, qazanxana və servis binasının tikintisi.\n2014-cü ildə "Tunel-Metro İnşaat" MMC Göygöl rayonu ərazisində 600 məcburi köçkün ailəsi üçün salınan qəsəsbədə 47 ədəd fərdi yaşayış evinin tikintisi.\n2014-cü ildə "Tunel-Metro İnşaat" MMC Göygöl rayonu ərazisində 600 məcburi köçkün ailəsi üçün salınan qəsəsbənin qaz təchizatı;\n2014-cü ildə "Tunel-Metro İnşaat" MMC Saatlı rayonu ərazisində 230 məcburi köçkün ailəsi üçün salınan qəsəsbənin qaz təchizatı;\n2014-cü ildə "Tunel-Metro İnşaat" MMC Mingəçevir şəhərində 594 məcburi köçkün ailəsi üçün salınan qəsəbənin qaz təchizatı;\n2014-cü ildə "Tunel-Metro İnşaat" MMC Beyləqan rayonunda 320 məcburi köçkün ailəsi üçün salınan qəsəbənin qaz təchizatı;\n2014-cü ildə "Tunel-Metro İnşaat" MMC Bərdə rayonu ərazisində 588 məcburi köçkün ailəsi üçün salınan qəsəbənin qaz təchizatı\n2014-cü ildə "Tunel-Metro İnşaat" MMC Ağdam rayonu ərazisin 632 məcburi köçkün ailəsi üçün tikilən qəsəbənin qaz təchizatı sisteminin tikintisi;\n2013-cü ildə "Tunel-Metro İnşaat" MMC Qaradağ rayonu, Ümid qəsəbəsində 500 mənzilin qaz təchizatı;\n2013-cü ildə "Tunel-Metro İnşaat" MMC Gəncə şəhəri ərazisində 1500 məcburi köçkün ailəsi üçün tikilən qəsəbədə 5 mərtəbəli, 60 mənzilli yaşayış binalarının tikintisi;\n2013-cü ildə "Tunel-Metro İnşaat" MMC Gəncə şəhəri ərazisində 1500 məcburi köçkün ailəsi üçün tikilən qəsəbənin qaz təchizatı;\n2013-cü ildə "Tunel-Metro İnşaat" MMC Qaradağ rayonu ərazisində qaz təchizatı;\n2013-cü ildə "Tunel-Metro İnşaat" MMC İmişli rayonu ərazisində 550 məcburi köçkün ailəsi üçün tikilən qəsəbədə 50 ədəd fərdi yaşayış evinin tikintisi;\n2012-ci ildə "Tunel-Metro İnşaat" MMC İmişli rayonu ərazisində 550 məcburi köçkün ailəsi üçün tikilən qəsəbənin qaz təchizatı;\n2012-ci ildə "Tunel – Metro İnşaat" MMC Masazır qəsəbəsində məcburi köçkün ailələri üçün tikilən 758 mənzilli yaşayış binalarının qaz təchizatı;\n2012-ci ildə "Tunel – Metro İnşaat" MMC Qaradağ rayonu ərazisində 1410 məcburi köçkün ailəsi üçün 40 mənzilli yaşayış binasının tikintisi;\n2012-ci ildə "Tunel – Metro İnşaat" MMC Bərdə rayonu ərazisində 195 məcburi köçkün ailəsi üçün tikilən qəsəbənin qaz təchizatı;\n2012-ci ildə "Tunel – Metro İnşaat" MMC Mingəçevir şəhərində 502 məcburi köçkün ailəsi üçün tikilən qəsəbənin qaz təchizatı;\n2012-ci ildə "Tunel – Metro İnşaat" MMC Şəki şəhəri ərazisində 423 məcburi köçkün ailəsi üçün tikilən qəsəbənin qaz təchizatı;\n2012-ci ildə "Tunel – Metro İnşaat" MMC Ağcabədi rayonu ərazisində 556 məcburi köçkün ailəsi üçün tikilən qəsəbənin qaz təchizatı;\n2011-ci ildə "Tunel – Metro İnşaat" MMC Ağcabədi rayonu ərazisində 552 məcburi köçkün ailəsi üçün tikilən qəsəbənin qaz təchizatı;\n2010-cu ildə "Tunel – Metro İnşaat" MMC Goranboy rayonu ərazisində 45 mənzilli 5 mərtəbəli yaşayış evlərinin tikintisi;\n2010-cu ildə "Tunel – Metro İnşaat" MMC Binəqədi rayonu 364 məcburi köçkün ailəsi üçün inşa edilən 9 mərtəbəli, 63 mənzilli yaşayış evinin tikintisi;\n2009-cu ildə "Tunel – Metro İnşaat" MMC Goranboy rayonu ərazisində 596 məcburi köçkünlər üçün inşa edilən qəsəbənin qaz təchizatının tikintisi;\n2007-ci ildə "Tunel – Metro İnşaat" MMC Fizuli rayonu 5 saylı qəsəbədə 88 ədəd fərdi yaşayış evinin tikintisi;\n2007-ci ildə "Tunel – Metro İnşaat" MMC Fizuli rayonu I saylı qəsəbə sosial obyektlərin tikintisi;\n2007-ci ildə "Tunel – Metro İnşaat" MMC Biləsuvar rayonu 88 ədəd fərdi yaşayış evinin tikintisi;\n2005-2006- cı ildə "Tunel – Metro İnşaat" MMC Ağdam rayonu "Bənövşələr " qəsəsəbəsində 189 ədəd fərdi yaşayış evinin tikintisi;\n2005-ci ildə "Tunel- Metro İnşaat"MMC Nəsimi metro stansiyasının havalandırma, isitmə, su, kanalizasiya sistemlərinin çəkilişi.\n2004-cü ildə "Tunel-Metro İnşaat" MMC Yasamal rayonunda məcburi koçkünlərin yaşayış binasının bərpası.\n2003-cü ildə "Tunel-Metro İnşaat" MMC Bakı şəhərində 100 -ə yaxın zəlzələdən ziyan çəkmiş obyektlərin bərpası və Böyük qala 10 ünvanında 3 mərtəbəli yaşayış binasının tikintisi.\n2002-ci ildə "Tunel-Metro İnşaat" MMC Lənkəran şəhərində sürüşmədə zərər çəkmiş 5 mərtəbəli yaşayış binasının bərpa olunması.\n2000-ci ilde "Tunel-Metro İnşaat" MMC Bakı şəhəri Nəsimi, Xətai, Nərimanov rayonlarında istilik şəbəkəsinin yenidən qurulması.\n2000-ci ildə "Tunel-Metro İnşaat" MMC Həzi Aslanov metro stansiyasında havalandırma, isitmə, su, kanalizasiya sistemlərinin çəkilişi.\nTikinti sahəsində böyük təcrübə\nProfessional Mühəndis-İşçi heyəti\nMüasir Maşın və Texnika parkı\nƏlverişli Qiymət siyasəti\nLayihələrin optimal vaxtda təhvil verilməsi\nCopyright © 2022. TUNEL-METRO İNŞAAT MMC.


62 №-li məktəb-liseydə “Yeniyetmə və gənclər arasında Milli Qəhrəmanların və vətənpərvərliyin təbliği” mövzusunda görüş keçirilib – F5xeber\n62 №-li məktəb-liseydə “Yeniyetmə və gənclər arasında Milli Qəhrəmanların və vətənpərvərliyin təbliği” mövzusunda görüş keçirilib.\nQHT.az xəbər verri ki, tədbir Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə “Dünya Azərbaycanlılarının Vətənpərvərləri” ictimai birliyi tərəfindən həyata keçirilən “Yeniyetmə və gənclər arasında Milli Qəhrəmanların və vətənpərvərliyin təbliği” layihəsini” layihəsi çərçivəsində baş tutub.\nTədbiri giriş sözü ilə açan məktəbin direktoru Mətanət Cabbarlı bildirib ki, Azərbaycan Respublikasının prezidenti İlham Əliyev tərəfindən Milli Qəhrəmanlara, onların ailələrinə, şəhid ailələrinə, Qarabağ müharibəsi iştirakçılarına daim diqqət və qayğı göstərilir və bu məsələ dövlət siyasətinin mühüm prioritetlərindən biridir. Hər kəsə bəllidir ki, bu qəbildən olan insanların qayğıları Azərbaycan dövlətinin, şəxsən ölkə Prezidenti cənab İlham Əliyevin nəzarətindədir. Məktəb rəhbəri həmçinin yeniyetmə və gənclər arasında vətənpərvərliyin təbliği ilə bağlı təhsil müəssisləri ilə vətəndaş cəmiyyəti təşkilatları arasında yarana əməkdaşlığın uğurlu olduğunu qeyd edib.\nTəşkilat rəhbəri bildirib ki, Azərbaycanın Milli Qəhrəmanları haqqında geniş məlumat verərək, onların vətən qarşısında xidmətlərindən danışıb. Eyni zamanda xalqımızın bu qəhərmanalrı daim yaşatdığını və xatirələrini uca tutduğunu qeyd edib.\nÇıxış edən Prezident yanında QHT-lərə Dövlət Dəstəyi Şurasının əməkdaşı Gülsəba Ələsgərova təmsil etdiyi qurumun Qarabağ məsələsi və vətənpərvərlik mövzuları ilə bağlı hər ilə xeyli sayda layihəni maliyyələşdirildiyi bildirib və bu sahədə aparılan təbliğat işlərində bu layihələrin mühüm rol oynadığını qeyd edib.\n“Azərbaycan Respublikası Qarabağ müharibəsi əlilləri, veteranları və şəhid ailələri” ictimai birliyinin sədri Mehdi Mehdiyev öz döyüş yolundan danışaraq, döyüşü yoldaşları ilə vətənə xidmət illəri ilə bağlı təəssüratlarını qeyd edib.\n“Kür-Xəzər” xeyriyyə ictimai birliyinin sədri Akif Kərimov da hər bir təşkilatın bu sahədə fəaliyyət göstərməsinin vacib olduğunu qeyd edib. Eyni zamanda təşkilatı tərəfindən vətənpərvərliyin təbliği ilə bağlı göstərdiyi fəaliyyət haqında məlumat verib.\nNizami Gəncəvi adına Xankəndi 4 saylı tam orta məktəbdə “İslam həmrəyliyi və milli dəyərlərimiz” mövzunda tədbir keçirilib


inside job | şedevr sözlük\n#10130 · 11.10.2019 22:12 · 272\n(az : daxili işlər/daxili iş) 2010-cu il ABŞ istehsalı sənədli film."Ən yaxşı sənədli film" nominasiyasında Oskar mükafatına layiq görülüb.\nFilm 2008-2009 maliyyə böhranını,onun arxa planını,təqsirkarları və üçüncü şəxsləri təsvir edir; maliyyə terminləri və sistemi haqqında heç anlayışı olmayan insanlar üçün belə çox sadə bir dillə böhranın necə yarandığını və nəticələrini açıqlayır.\nFilmə baxarkən yalnızca 2008 maliyyə böhranı haqda bilik və görüş yaranmır,ümumilikdə kapitalizm haqda,dünyanın "ən demokratik" ölkəsi olan ABŞ-da belə böyük maddi maraqlar qarşılığında qanunların necə pozula biləcəyi haqda məlumatlar üzə çıxır.\nən əsası isə,varlıdırsa və əlində heç kimin bilməyəcəyi məlumatlar varsa,hətta dünya iqtisadi sisteminin "sui-qəsdçilərinin" belə heç bir cəza almayıb,əksinə,mükafatlandırılacağı,və bu dünyadakı hər şeyin "kasıbın başında partlayacağı" həqiqəti bu filmin göstərdiyi həqiqətlərlə bir daha təsdiqlənmiş olur


Ünsiyyət - Vikisitat\nAllahla ünsiyyətdə olan kəs camaatla həmdəm olmaz. Həsən əl-Əskəri\nElm ünsiyyət tələb edir. Ceyms Uotson\nFizika ünsiyyətdən törəyir. Verner Heyzenberq\nİnsanlar ümumilikdə bir-birlərinə nifrət edərlər. Çünki bir-birlərindən qorxarlar, ünsiyyət qurmazlar, çünki siniflərə ayrılmışlardır. Martin Lüter Kinq\nİnternetə, ünsiyyət vasitələrinin qloballaşmasına rəğbət üzündən itirilmiş ilk şey sərhəd anlayışıdır. ("Privacy" konfransı. 2000-ci il. Venesiya.) Umberto Eko\nNələrisə öyrənə biləcəyiniz adamlarla ünsiyyət saxlayın. Baltazar Qrasian\nSizin ən yaxşınız ən gözəl xasiyyətlinizdir, o kəsləriniz ki, özləri başqaları ilə ünsiyyət tuturlar, başqaları da onlarla ünsiyyət tuta bilir. Məhəmməd peyğəmbər\nSizin üçün onlarla ünsiyyət edəsiniz deyə öz cinsinizdən zövcələr xəlq etməsi, aranızda (dostluq) sevgi və mərhəmət yaratması da Onun qüdrət əlamətlərindəndir (Qurani-Kərim)\nÜnsiyyət bir ünsiyyətsizlik qurğusudur. Jak Lakan\n↑ əd-Dürrə əl-Bahirə, səh. 43\nMənbə — "https://az.wikiquote.org/w/index.php?title=Ünsiyyət&oldid=116729"\nLast edited on 25 yanvar 2022, at 12:02\nBu səhifə sonuncu dəfə 25 yanvar 2022 12:02 tarixində redaktə edilib.


Əyyaş şair, yoxsa dahi alim? » Ixlas.Az Haqqı deyə-deyə tək qaldım...\nIxlas.Az » Poeziya » Əyyaş şair, yoxsa dahi alim?\nMüəllif: Admin | Bölmə: Poeziya, Slide | Vaxt: 28-12-2015, 07:23 | Şərh sayı: (0) | Baxılıb: 6087\nƏvvəla, Ömər Xəyyamın rübailərini təklikdə və mücərrəd mənada yox, o dövrün və ondan sonranın böyük ədiblərinin, hikmət və irfan sahiblərinin düşüncə dünyası kontekstində qəbul etmək, anlamaq lazımdır. Əgər Ömər Xəyyamı dinsiz kimi qəbul etsək, Hafizi, Sədini, Füzulini, Seyyid Əzimi də kafir bilməliyik. Çünki onlar da öz əsərlərində eyni ifadələrdən, mey, meyxanə, saqi, canan kimi obrazlardan gen-bol istifadə edirdilər. Onların da əsərlərini vərəqləyəndə məscid, namaz, oruc, təsbeh kimi dini atributlara qarşı barışmaz çağırışlarla rastlaşırıq. Demək, Quranı 14 qiraəti ilə əzbər bilən Hafizi, ömrünü Kərbəlada İmam Hüseyn (ə) məqbərəsində xidmətkarlıqla keçirən Füzulini, Nəcəfdə mükəmməl ruhani təhsili alan Seyyid Əzimi kafirlikdə ittiham etməyə nə qədər haqqımız çatırsa, Ömər Xəyyama da eyni ittiahamı irəli sürməyə o dərəcədə haqlıyıq. Unutmayaq ki, orta əsrlər Şərqinin şeir və hikmət dünyası Bayezid Bəstami, Güneyd Bağdadi, Əbdülqadir Gilani, Mənsur Həllac, Şibli, Səriyy Səqəti, Zünnun Misri, Əbu Səid Əbül-Xeyr, Səhl Tüstəri, Şəqiq Bəlxi kimi böyük sufilərin irsi üzərində qurulub. Unutmayaq ki, Nəsiminin, Nəiminin, Mövlananın əsərlərinin öz dili, öz lüğəti var. Burada hər şey rəmzlərə, simvollara bağlıdır. Bu dilin lüğətini bilməyincə, onu anlamaq qeyri-mümkündür. Və bütün bu ittihamlar həmin lüğəti bilməməkdən irəli gəlir. Unutmayaq ki, bizim böyük Şərq klassikləri barədə təsəvvürlərimiz ya 70 illik sovet ideologiyasından, ya da Şərqi özünə sərf edən şəkildə anlayıb təqdim edən Qərb orientalistikasından qaynaqlanır.\nÖmər Xəyyamın ilk baxışda İslam ehkamı ilə uyğun gəlməyən, zahirən əyyaşlığı, şərabı, eyş-işrəti təbliğ edən rübailəri barədə öncə bunu deyək ki, bu rübailərin hamısının həqiqətən ona məxsus olub-olmadığı şübhə altındadır. Tarixdən yaxşı məlumdur ki, bir çox böyük şairlərə aid edilən əsərlərin içində xeyli qondarma yazılara və əlavələrə də rast gəlinir. Şairlərin qazandığı sevgi onların adına çıxılan yalançı əsərlərin yaranmasına səbəb olur. Rübai isə bildiyimiz kimi, həm sadə xalq kütlələri, həm də elita tərəfindən sevilən və oxunan bədii janrdır. Buna görə də zaman-zaman naməlum “şairlər” öz bayağı fikirlərini təbliğ etmək üçün Ömər Xəyyamın adından istifadə etmiş, öz fikirlərini onun adına yazmaqla bunların yayılmasına nail olmuşlar. Şairin bədii irsinin ilk tədqiqatçılarından olmuş İran alimi Sadiq Hidayət yazırdı ki, Ömər Xəyyamdan sonra yaşamış eyş-işrət şairlərindən bir çoxu şəriət cəzasından qaçmaq üçün öz əsərlərini onun adından yazmışdır. Bunu qeyd etmək kifayətdir ki, məşhur rus şərqşünası, Ömər Xəyyam irsinin ən məşhur tədqiqatçılarından sayılan V.A.Jukovski (1858-1918) şairə aid edilən yüzlərlə rübaidən yalnız 82-sinin həqiqətən onun qələmindən çıxdığına inanır, qalan rübailəri isə naməlum müəlliflərin əsəri hesab edirdi. Ömər Xəyyamın rübailərinin ölümündən üç əsr yarım sonra toplanıb məcmuə halına salındığını nəzərə alsaq, bu fikrin doğruluğunu qəbul etmək çətinlik törətməz. Bunu da nəzərdən qaçırmayaq ki, Ömər Xəyyam haqqında allahsız, dinsiz, şərabxor kimi mənfi təsəvvürlərin formalaşmasında XIII əsrdə yaşamış təəssübkeş sufi müəllif Nəcməddin Razinin “Mirsadül-ibad” kitabının və daha bir neçə əsərin böyük rolu olmuşdur.\nÖmər Xəyyamın qələmə aldığı əsərlərdən 18-nin adı məlumdur. Onun əsərləri əsasən, fəlsəfə, cəbr, həndəsə, astronomiya elmlərini əhatə edir. Alimin musiqi və minerologiya sahəsində də kitabları vardır. Ömər Xəyyam cərçivə içərisində yerləşdirilmiş qiymətli daşları çərçivədən çıxarmadan çəkisinin hesablanması üçün üsul təklif etmişdir. Onun cəbr və həndəsə sahəsindəki nailiyyətləri müasir alimlər tərəfindən də yüksək dəyərləndirilir. Belə ki, Ömər Xəyyam Evkilidn 5-ci postulatının isbatını vermiş, kubik bərabərliklərin orijinal həllini təklif etmiş, irrasional ədədlərin mövcudluğunu sübut etmişdir. Əldə olan bəzi məlumatlara görə, riyazi tənliklərdə məchulu ifadə edən “x” anlayışını da ilk dəfə elmə o gətirmişdir. Bəziləri onu Nyuton binomunun müəllifi hesab edirlər. Binomial əmsallardan ibarət Paskal üçbucağının Ömər Xəyyama aidliyi isə şübhəsizdir; hətta Iranda bu riyazi modeli “Xəyyam üçbucağı” adlandırırlar. Lakin Qərb burada da öz yolu ilə gedib, bu elmi kəşfi Xəyyamdan 550 il sonra yaşamış Blez Paskala aid etdi.\nÖmər Xəyyam bacarıqlı astronom idi. Isfahanda, səlcüq sultanı Cəlaləddin Məlik-şahın zamanında saray rəsədxanasına rəhbərlik etmiş və məşhur təqvimi yaratmışdır. Ömər Xəyyamın yaratdığı təqvim sultanın şərəfinə “cəlali” adlandırılıb. Cəlali təqvimi o zamanlar Avropada tətbiq edilən Yulian təqvimindən və XVI əsrdə islahat nəticəsində qüvvəyə minmiş və hazırda miladi təqvim adı ilə istifadə etdiyimiz Qriqorian təqvimindən daha dəqiqdir. Cəlali təqvimində yaz gecə-gündüz bərabərliyi günü, yəni Novruz bayramı günü ilin başlanğıcı kimi qəbul edilirdi. Yulian təqvimindəki dörd ildən-bir uzun il, Qriqorian təqvimindəki 400 ildə 97 uzun il qaydasına rəğmən, cəlali təqvimində hər 33 ildən 25-i normal, 8-i uzun sayılırdı, ayın günlərinin sayı isə 29-dan 32-yə kimi dəyişirdi. Cəlali təqviminin bəzi xüsusiyyətləri müasir Iranda istifadə edilən hicri-şəmsi təqvimdə də nəzərə alınıb.\nÖmər Xəyyamın ən məşhur ləqəbi «ğiyasəd-din»dir ki, bunun da tərcüməsi “dinin köməyi (köməkçisi)” deməkdir. Onun daha bir neçə ləqəbi kitablarda qeyd edilib. Məsələn, həkim (hikmətli), sultanül-üləma (alimlərin sultanı), taliyi-Ibni-Sina (Ibn Sinanın ardıcılı), əş-şeyxül-imam (rəhbər, başçı), nüsrətəd-din (dinin yardımı) və s. Müasiri olan məşhur şair Nizami Əruzi onu “hüccətül-həqq” (Allahın hüccəti), tarixçi Beyhəqi isə “öz əsrinin imamı” adlandırmışdı. Imam Qəzzali astronomiya barədə bilmədiyi məsələləri Ömər Xəyyamdan soruşurmuş.\nÖmər Xəyyam yalnız dünyəvi deyil, dini elmləri də mükəmməl mənimsəmişdi. Deyirlər ki, ömrünün sonlarına yaxın Ömər Xəyyam bir gün Sultan Səncər Qəznəvinin vəziri Şihabül-Islam Əbdürrəzzaqın yanına gəlir. Zəmanənin məşhur Quran bilicilərindən sayılan Əbül-Həsən Qəzzal Nişaburi də burada imiş (onu Imam Qəzzali ilə qarışdırmayın). Söhbət Qurani-kərimin bir ayəsinin qiraətindən düşür. Vəzir bu barədə Ömər Xəyyamın fikrini soruşur. Şair həmin ayənin qiraət fərqlərini sadalayır, sonra özünün doğru saydığı nəzəriyyənin sübutu üçün dəlillər gətirir. Əbül-Həsən Qəzzal şairin qiraət sahəsindəki biliklərinə heyran qalır və deyir: “Mən güman etməzdim ki, bu incəlikləri nəinki fəlsəfə alimi, hətta hər hansı Quran qaresi bilmiş olar”.\nÖmər Xəyyamın vəfatı barədə də Beyhəqi maraqlı bir rəvayət verir. Şair ömrünün son günlərini Ibn Sinanın “Şifa” əsərini oxumaqla keçirirmiş. Bir gün yenə dişlərini çöplə təmizləyərək kitabı oxuyurmuş. “Şifa”nın ilahiyyat bölümünə çatanda diş çöpünü vərəqlərin arasına qoyub kitabı bükür, ayağa qalxıb namaz qılır. Bundan sonra bir daha yemir və içmir. Axşam namazını qılıb qurtarandan sonra səcdəyə gedib Allaha belə dua edir: “İlahi, bilirsən ki, mən Səni öz imkanım səviyyəsində dərk etdim. Məni bağışla, Sənin haqqında biliyim Sənə doğru gedən yolum imiş”. Şair bu sözləri söyləyib dünyanı tərk edir. Yeri gəlmişkən, şairin rübailərindən birində də buna bənzər fikir vurğulanır:\nSonda möhtərəm oxuculara bu sualı vermək istərdim: Əgər Ömər Xəyyam həqiqətən gününü əyyaşlıqla keçirirmişsə, hikmət və fəlsəfənin, cəbr və həndəsənin çətin bəhslərini necə öyrənib mənimsəmişdir? Əgər onun rübailərini eyş-işrətin tərənnümü kimi qəbul ediriksə, dini biliklərə bunca vaqif olduğunu, müasirləri olan şəriət və irfan sahibləri tərəfindən bu qədər böyük hörmətlə yad edildiyini necə izah edək? Başı kef məclislərinə qarışan, dünyanın problemlərindən sərxoşluq vasitəsilə qaçmağa çalışan bir adamda zehn aydınlığı, sağlam məntiq, güclü hafizə ola bilərmi? Bu böyük şəxsiyyətin elmi irsini, fəlsəfə, riyaziyyat, astronomiya sahəsindəki əsərlərini, müasirlərinin hörmətlə dolu fikirlərini fakt olduğu halda kənara qoymağa və rübailərdəki rəmzləri yozmadan zahiri mənası əsasında hökm verməyə haqqımız varmı? Bu sualların cavabı barədə düşünməyə dəyər.\nMənə İslam Haqqında Xeber Ver


Koronavirus həm də 3-cü Dünya Müharibəsini BAŞLADIB - modern.az\n6 Aprel 2020, 17:35 | DÜNYA\nKoronavirusla mübarizə məqsədi ilə dünyanın əksər ölkələri ordu qüvvələrini də prosesə cəlb edib. Bəzi ekspertlər bunu korinavirusa görə 3-cü Dünya Müharibəsinin başlanması hesab edirlər.\nOrdular 1945-ci ildən bəri ilk dəfə kütləvi şəkildə səfərbər olur, humanitar aksiyalara və küçələrinm patruluna cəlb olunurlar.\nKoronavirusun səngiyəcəyindən sonra dünyadakı iqtisadi və siyasi dəyişikliklərin, hərbi sahəyə də təsir göstərəcəyi, orduların təyinatı, gückü və zəif tərəfləri ilə bağlı yeni yanaşmanın ortaya qoyulacağı gözlənilir.\nModern.az xarici KİV-ə istinadən xəbər verir ki, ordunu virusla mübariuzəyə cdəlb edən ilk ölkə COVİD-19-un vətəni sayılan Çin olub.\nHubey vilayətinin Uxan şəhərində baş qaldırna pandemiyaya qarşı hələ yanvarın 24-də Çin Mərkəzi Hərbi Şurasının qərarı ilə ordu qüvvələri cəlb olunmuşdu.\nUxan şəhərinə Çin ordusunun 300-dən artıq hərbi həkimi və tibbi qoşun hissələri cəlb olunmuşdu.\nVirusla bağlı vəziyyətin kəskin pisləşdiyi İspaniyada da ordu hissələri situasiyanın sabitləşmədəsində aktiv iştirak edir. Baş nazir Pedro Sançes martın 23-dən ordu hissələrinin səhiyyə obyektlərinin maddi-texniki təminatının gückəndirilməsində və dəfn mərasimlərinin təşkilində rolunun gücləndirilməsin barədə sərəncam verib.\nABŞ prezidenti Donald Tramp xalqa müraciətində virusun ölkədəki mərkəzi sayılan Nyu-Yorka 1000-dən artıq hərbi həkim göndərdiyini söyləmişdi. O bu şəhərdə xüsusi dənf komandalarının da ezam olunduğunu əlavə edib.\n“Onlar müharibəyə gedirlər. Heç zaman hazırlaşmadıqları döyüşə girəcəklər”-deyə Tramp söyləyib.\nBundan əvvəl, ABŞ Milli Qvradiyası Kaliforniya, Nyu-York və Vaşinqton ştatlarında virusla mübarizəyə cəlb olunmuşdu. Paralel olaraq, Hərbi Dəniz Qüvvələrinin USNS Comfort tipli hospitalı bu mübarizəyə cəlb edilib.\nHazırda ABŞ ordusunun 1200-dən artıq hərbçisi koronavirusa yoluxub. Onlardan Milli Qvardiyanın Nyu-Cersidən olan döyüşçüsü martın 31-də vəfat etdi. Bu ABŞ ordusunun verdiyi ilk itki sayılır.\nNATO-nun Litvadakı beynəlxalq batalyonunun 20 döyüşçüsündə, o cümlədən 2 hollandiyalı zabitdə də COVİD-19 tapılıb. Brüsseldəki NATO binasında isə mərkəzi aparatın 33 əməkdaşı virusa yoluxub.\nKoronavirusdan ən çox insan itkisi ilə üzləşən İtaliyada isə ordu bütün sahələrdə tətbiq olunur. Lombardiya vilayətinin qubernatoru Atillio Fontanın göstərişi ilə martın 20-dən əsgərlər Milan küçələrində patrul çəkərək kanatin rejiminin qorunmasına cəlb ediliblər. Onlar küçələrə patrul etməsi ilə yanaşı, qəbirlərin daşınması və dəfnində də iştirak edirlər. İtaliya ordusunun 9 generalı, o cümlədən Baş Qərargah rəisi koronavirusdan əziyyət çəkir. Donanmada 10 şəxsi heyət üzvü də xəstəliyə yoluxub.\nBöyük Britaniyanın Kiprdəki hərbi bazasında 3 zabitdə koronavirus tapılıb. Yunanıstanda isə hərbçi xəstəlikdən keçinib.\nMisirdə isə martın 21-də ordunun general-amyoru COVİD-19-dan keçinib. İstail 23 əsgərinin, Ermənistan isə 6 əsgərinin xəstəliyin təsdiq edib. Çin, Rusiya kimi ölkələr isə orduda koronavirusa yoluxma hallarını gizli saxlayır.\nVirusa yoluxanların sayı 6,3 min nəfəri keçən Rusiyada koronavirusla mübarizəyə ordu hissələrinin də cəlb olunması düşünülür. Bu məqsədlə martın 25-dən başlayaraq xüsusu poliqonlarda ordusunun tibb hissələrinin hazırlığı, ləvazimatlara ehtiyacı və onların aviasiya qüəvvələrinin köməkliyi ilə ucaq yaşayış məntəqələrinə operativ çatıdırılıması sınaqdan keçirilir.\nPrezident Vladimir Putinin göstərişi ilə aparılan təlimlər zərurət yaranarsa, ordu hissələrinin mülki əlahiyə yardım etməsini də nəzərdə tutur.\nAlmaniyanın müdafiə naziri Anneqret Kramp-Karrenbauer isə martın 19-da çıxış edərək bundesverin (ordu) virusla mübarizəyə hazır olmasını anons etmişdi.\n“Mülki xidmətlərin potensialı tükənəndə ordu virusla mübarizəyə qoşulacaq. Sanitar xidmət hospitallarda izolyasiya edilmiş palataların sayını 1200-ə çatdırıb. Ordudakı 3 min hərbi həkim də hər an virusla mübarizəyə qoşulmağa hazırdır”.\nVirusla mübarizə aparan Pakistanda isə silahlı qüvvələrə mülki administrasiyaya yardım etmək barədə göstəriş daxil olub.\n“Konstitusiyanın 245-ci maddəsinə əsasən, mülki administrasiyaya dəstək üçün Pakistan ordusu bütün ölkə boyu hazır vəziyyətə gətirilməlidir”.


Azərbaycanlılar Yeni İldə hansı ölkələrə gedirlər? - SORĞU - Azinforum.az İnformasiya Portalı\nAna səhifə / Şou Biznes / Azərbaycanlılar Yeni İldə hansı ölkələrə gedirlər? – SORĞU\nAzərbaycanlılar Yeni İldə hansı ölkələrə gedirlər? – SORĞU\nYeni il bayramına artıq 4 gündən də az vaxt qalıb. Yeni ili fərqli qarşılamaq istəyənlər artıq öz xarici tur paketlərini də sifariş ediblər. Bəs görəsən, azərbaycanlıların bayramda ən çox üz tutduğu ölkələr hansılardır?\nTurizm.fins.az –ın turizm şirkətlərindən əldə etdiyi məlumata görə, Azərbaycan vətəndaşları əsasən Avropa və Dubaya üz tuturlar.\n“Gerso traveldən”dən verilən məlumata görə, qarşıdan gələn Yeni İl bayramı üçün ən çox Praqa, Roma, Paris şəhərlərinə tur paketlər sifariş edilib.\n“Dərviş travel”ə müraciət edən sifarişçilər isə İstanbul, Dubay, Tayland səfərlərinə üstünlük veriblər.\n“Granit AS Travel” şirkətinin nümayəndəsi isə bildirdi ki, Yeni İl üçün daha çox İstanbul və Dubay istiqamətlərində tur paketlər satıb.\n“Proxy travel”– İstanbul, Dubay, “AVA Tour”-Dubay, Paris, Praqa, “Turizm.az”-Dubay, Praqa, Budapeşt, Berlin, Myünhen, “Turda.Az” isə İstanbul, Dubay, Budapeştə turlar təşkil edib.\nSorğunun nəticələrinə uyğun olaraq demək olar ki, Azərbaycan vətəndaşları bu Yeni İl bayramını daha çox Dubay, İstanbul və Praqa şəhərlərində keçirməyə üstünlük veriblər. Qeyd edək ki, sifariş olunan Yeni İl tur paketləri əsasən 3 gecə 4 günlük olur. İstanbul və Dubay Yeni İl paketləri bir nəfər üçün qiymət 300 dollardan başlayır.\nTurizm şirkətləri ötən illə müqayisədə bu bayramda Yeni İl tur alanların sayında nisbətən azalmanın müşahidə olduğunu bildirdilər.\nTurizm şirkətlərindən həmçinin onu da qeyd etdilər ki, Dubaya gedən azərbaycanlı turistlər əsasən 4-5 ulduzlu otellərdə gecələməyə üstünlük verirlər. Lakin Avropa şəhərlərinə səfər edənlər daha çox 2-3 ulduzlu otellərlə kifayətlənirlər. Buna səbəb isə Avropaya səyahət edənlərin əksəriyyətinin daha çox gəzməyə üstünlük verdiyindən otellərə sərf olunan məsrəfləri azaltmalarıdır.\nÖncəki Pensiyaya çıxmaq yaşı artırılır – RƏSMİ\nNövbəti Nazir nöqsanlara görə Baş Prokurorluğa müraciət etdi


TÜRKİYƏ ORDUSU HƏRƏKƏTƏ KEÇDİ! – Quru əməliyyatları başladı (Yeniləndi) – ILK XƏBƏR\nTÜRKİYƏ ORDUSU HƏRƏKƏTƏ KEÇDİ! – Quru əməliyyatları başladı (Yeniləndi)\n“Qəhrəman Türkiyə Silahlı Qüvvələrimiz və Suriya Milli Ordusu “Barış bulağı” əməliyyatı çərçivəsində quru ərazidən hərəkətə başladı”.\nAPA-nın yerli bürosunun məlumatına görə, Türkiyənin Müdafiə Nazirliyinin “Twitter” səhifəsində bu barədə yazılıb.\nNazirlikdən bildirilən açıqlamada qeyd edilib ki, Türkiyənin cənub sərhədlərində yaradılmağa çalışılan terror dəhlizini yox etmək, əraziyə sülh və əmin-amanlıq gətirmək üçün bu əməliyyat başlanıb.\nQuru ərazidən hərəkata müdafiə naziri Hulusi Akar, baş qərargah rəisi Yaşar Gülər, “Barış bulağı” Əməliyyatları Silahlı Qüvvələr Komandanlığı və Əməliyyat Mərkəzinin komandirləri nəzarət edirlər.\n“Türkiyə ordusu şərqə doğru hərəkətini davam etdirir”, – Müdafiə Nazirliyi məlumat verir.\n“Əməliyyatda iştirak edən qəhrəman hərbçilərimiz Fərat çayından şərqə doğru irəliləməkdə davam edir”, –nazirliyin “Twitter”də yaydığı məlumatda belə deyilir.\nQeyd edək ki, oktyabrın 4-də Suriyanın terrora qarşı mübarizə aparan 3 hərbi qüvvəsi – “Fərat Qalxanı” Əməliyyatları, “Zeytun Budağı” Əməliyyatları və İdlip ünsürləri Milli Ordu (Ceyşül Vatani) adı altında birləşərək Suriya Müvəqqəti Hökumətinin Müdafiə Nazirliyinin tabeçiliyinə keçib.\nSuriya Müvəqqəti Hökumətin başçısıAbdurrahman Mustafabildirib ki, bu birliyin məqsədi Fəratın cənubundakı yurd-yuvaları dağıdılıb didərgin düşən suriyalıları bu zülmdən qurtarmaq və Türkiyənin terrora qarşı mübarizəsinə dəstək verməkdir.\n“Report” Türkiyə mətbuatına istinadən xəbər verir ki, bu barədə ölkənin Milli Müdafiə Nazirliyi bildirib.\n“Barış pinarı” əməliyyatı çərçivəsində Hərbi Hava Qüvvələri və digər hərbi texnika Fərat çayından şərqdə, Ayn İsa rayonunun ətrafındakı Aluk, Mustel, Esadiye, Fender ve Huşan kəndlərində, eləcə də digər ərazilərdə terrorçuların 181 sığınacağına zərbələr endirib”,– deyə xəbərdə bildirilir.\n“Türkiyə Silahlı Qüvvələri Suriya Milli Ordusu ilə birlikdə Suriyanın şimalında PKK/YPG və İŞİD terror təşkilatlarına qarşı “Barış Pınarı” Hərakatına balamışdır”.\n“AzPolitika.info”nun məlumatına görə,bu barədə prezident Rəcəb Tayyib Ərdoğan özünün Tvitter hesabından elan edib.\nTürkiyə Prezidenti bildirib ki, məqsəd Türkiyənin cənub sərhəddindəki terror koridorunu aradan qaldırmaqdır.\nƏrdoğan hərbi əməliyyatların “Barış Pınarı” kod adlı ilə keçirildiyini bildirir. “Ölkəmizə yönəlmiş terror təhdidini aradan qaldıracağıq. Yaradacağımız təhlükəsiz bölgə sayəsində suriyalı qaçqınların ölkələrinə dönmələrinə imkan yaranacaq, bütün bölgə xalqını terrorun cəngindən xilas edəcəyik”,-Ərdoğan bildirib.\nQeyd edək ki, Türkiyə ordusu bir qədər əvvəl aniterror əməliyyatı keçirəcəyi əraziyə daxil olub.Ərdoğanın hərbi əməliyyatların başlanmasını elan etməsindən az sonra Türkiyə aviasiyası Suriyanın şimalındakı Resulayn bölgəsində YPG mövqelərinə zərbələr endirib. Hərbi əməliyyatların başlanmasından əvvəl Türkiyə xüsusi təyinatlılarının vurulcaq hədəflərin koordinatlarını təsbit etmək üçün Suriyaya keçdiyi bildirilir.\nBundan əvvəl isə Türkiyə Prezidenti Rəcəb Tayyip Ərdoğanla Rusiya Prezidenti Vladimir Putin arasında telefon danışığı baş tutub.Liderlərin telefon söhbətinin gündəmini Türkiyə ordusunun Suriyada planlaşdırdığı hərbi əməliyyat təşkil edib.\nƏrdoğan söhbət zamanı sözügedən əməliyyatın Suriyada sülh və əmin-amanlığın bərpasına yardım edəcəyini bildirib.\nO, daha sonra Suriya xalqının haqq və mənfəətlərinin Türkiyə üçün vacib olduğunu vurğulayaraq, Rusiyanın proseslə bağlı nümayiş etdirdiyi mövqeni təqdirəlayiq adlandırıb.


Brabus atelyesi, tirajı 10 nüsxə ilə məhdudlaşacaq 900 XLP One of Ten kolleksiya pikapını təqdim edib. Pikap 900 at qüvvəli 4,5-litrlik mühərriklə təchiz olunub, onun klirensi 490 millimetrdir və 100 kilometr/saat həddini 4,4 saniyəyə yığa bilir. Ofrouderin idarələnən çəpərcikləri olan buraxılış sistemi ilə təchiz edilib. Hər iki körpü portal konstruksiyalıdır. Gözlənilməz vəziyyətlər üçün 4,5 ton çəkmə qüvvəsinə malik olan bucurqad nəzərdə tutulub.\nBu il Brabus atelyesi nəzərəçarpacaq dərəcədə aktivləşib və bir-bir ardınca maraqlı yenilikləri buraxır. Artıq 1300 R stritfayteri, 900 at qüvvəli Mercedes-Maybach GLS krossoveri, bir cüt Mercury Marine 450R yarış mühərriki olan Shadow 900 Deep Blue Signature Edition qayığı və atelyenin özünün hazırladığı şassidə inşa olunmuş ilk Brabus avtomobili - Crawler baggisi təqdim edilib. İndi növbə Brabus 900 XLP One of Ten pikapınındır ki, əslində bu avtomobil Adventure XLP modelinin başqa bir variantıdır.\nMercedes-AMG G 63 modelinin əsasında hazırlanmış pikap artıq bir neçə versiyaya malikdir: adi 800 Adventure XLP, “tünd” Adventure XLP Superblack və "yüngül" XLP Superwhite. Qeyd etmək lazımdır ki, bu avtomobillərin hər birində hasilatı 800 at qüvvəsi və 1000 Nm fırlanma anı olan 4,0-litrlik V8 biturbo mühərrikdən istifadə edilir. Lakin 900 XLP One of Ten kolleksiya modelində başqa aqreqat quraşdırılır – bu, iş həcmi 4407 kub santimetr olan Brabus Rocket 900 (gözəl görünməsi üçün 4,5 litrə qədər yuvarlaqlaşdırılıb) güc qurğusudur.\nSəkkizsilindrli mühərrikin hasilatı 900 at qüvvəsi və 1250 Nm fırlanma anı təşkil edir. Bununla belə, transmissiyanı qorumaq üçün, fırlanma anı elektronika tərəfindən 1050 Nm həddində məhdudlaşdırılır. 900 XLP One of Ten pikapı ilk "yüzlüyünə" 4,4 saniyəyə sürətlənir, onun maksimal sürəti isə 210 km/saata çatır. Hətta yanacaq sərfiyyatı da açıqlanıb: qarışıq rejimdə 100 kilometrə 15,5 litr.\nPikap keçirilə bilən klapanlar və ucluqlarında işıqlandırma olan buraxılış sistemi ilə təchiz edilir. Hər iki oxda portal körpülər vardır ki, bu da klirensi 490 millimetrə qədər artırmağa imkanı verir. Lakin bu hündürlük kifayət deyildirsə, sintetik Spydura trosu və 4,5 ton dartma gücü olan bucurqad var. Pikap 22-düymlük Brabus Monoblock Z HD diskləri ilə təchiz edilir.\nXarici kuzov dəsti (kapot, təkər tağlarının genişləndiriciləri, bamperə əlavələr və sairə) karbon lifindən hazırlanır. Mühərrik, ötürmələr qutusu və yanacaq çəni metal təbəqələrlə müdafiə olunub. İnteryer qara Jet Black tikişi olan qara Mondial Black dərisi ilə üzlənib. Kontrast üçün tutqun qırmızı Rocket Red rəngindəki 206 ədəddən çox dekor elementindən istifadə olunub. Digər diqqət çəkən məqamlar arasında transmissiyanın karbondan hazırlanmış sükanaltı “avarları”, alüminium pedallar və mərkəzi konsolda quraşdırılmış Panerai Luminor saatı var.


"Əl-Əqsada bir gecə" filmi Kanadada tamaşaya qoyulub | TRT Azerbaycan\n"Əl-Əqsada bir gecə"...\n"Əl-Əqsada bir gecə" filmi Kanadada tamaşaya qoyulub\n2019-cu ildə çəkilmiş "Əl-Əqsada bir gecə" filmi ilk dəfə Hamilton şəhərində tamaşaya qoyulub.\nKanadanın aparıcı humanitar yardım təşkilatlarından olan "Islamic Relief Canada" İsrail əsgərlərinin son həftələrdə Qüds, Qəzza və İordan çayının Qərb sahilindəki fələstinli müsəlmanlara qarşı tətbiq etdikləri zorakılığı beynəlxalq cəmiyyətə izah etmək üçün ölkədə film nümayiş etdirib.\nHamilton Müsəlmanlar Dərnəyi ilə birgə hazırlanmış filmin nümayişinə dair Anadolu agentliyinə bəyanat verən "Islamıc Relief Canada"nın ianə tədbirləri üzrə koordinatoru İbtihaj Khan\n"Məqsədimiz Fələstinə yardım toplamaqdan çox, xatirələri təzələmək və məlumatlandırmağı artırmaqdır" deyib.\nHamilton Moutain məscidi imam Məsud Tora da Fələstinin İslam dünyasının qanayan yarası olduğunu söyləyib.\nTora Kanadada gündəmin əsas mövzusuna çevrilən, yerlilərin internat kilsə məktəblərində oxuyan uşaqlarının 120 il əvvəl yaşadıqlarına işarə edərək, "Bu gün, müasir dünyada cəmi iki həftə əvvəl 66-sı uşaq olan günahsız insanlar mədəni aləmin gözü qarşısında qətlə yetirildi. Müasir cəmiyyət Qüds, Qəzza və Fələstin şəhərlərində baş verənlərdən dərs almalıdır" deyib.\nBir çox ailənin övladları ilə birlikdə izlədiyi "Əl-Əqsada bir gecə" yay boyunca fərqli şəhərlərdə açıq hava kinoteatrı şəklində nümayiş olunacaq.\nEtiketlәr: #Müsəlmanlar Dərnəyi , #"Əl-Əqsada bir gecə" filmi


22 Oktyabr 2020, 12:15\nOktyabrın 21-i gün ərzində və 22-ə keçən gecə Ermənistan silahlı qüvvələrinin cəbhənin Xocavənd istiqamətində mövqe tutan 155-ci artilleriya alayının D-20 batareyasının şəxsi heyəti arasında çoxlu sayda yaralanan var. Bu barədə Müdafiə Nazirliyi məlumat yayıb.\nQeyd olunub ki, onların təxliyəsi üçün nəqliyyat vasitəsinin çatışmazlığı və yolların bağlı olması məlum olub. Hadrut qəsəbəsindən şimalda yerləşən düşmənin artilleriya bölmələrinə yeni gətirilmiş könüllülər atəş mövqelərini tərk edərək qaçıb. Ağdərə istiqamətində yerləşən 5-ci dağatıcı alayın müdafiə sahəsinə endirilən artilleriya zərbələri nəticəsində düşmən ölən və yaralanan olmaqla çoxlu sayda itki verib.\nAlayın 3-cü taborunun komandiri Robert Hambartsumyan itkin düşüb, taborun qərargah rəisi isə məhv edilib. Yeraltı sığınacağın sıradan çıxarılması nəticəsində düşmənin şəxsi heyət arasında xeyli itki olub. 543-cü alayın müdafiə sahəsinə vurulan atəş zərəri nəticəsində şəxsi heyət arasında xeyli itki var. Alay komandiri yaralanıb, onun müavini, tabor komandiri Araik Hovakimyan, onun müavinləri, minaatan batareyası və bölüyünün komandirləri məhv edilib. 1-ci taborun bir bölüyünün şəxsi heyəti döyüşə girməkdən imtina edib.


Məşhur psixoloqdan qadını xəyanət edənlərə İNANILMAZ MƏSLƏHƏT: “Yaxşı kişi pozğun arvadı...” - MÜSAHİBƏ\n25 Dekabr 2018 14:10\nTanınmış psixoterapevt və psixoloq Elmir Əkbər Publika.az-a son dövrlərdə dəbdə olan tükənmişlik sindromu haqqında danışıb:\n- Tükənmişlik sindromu nədir?\n- Tükənmişlik sindromunun müxtəlif adları var. Ona bəzən emosional yanma, yanma sindromu və ya peşə yanması deyirlər. Eyni işi təkrar-təkrar görən insanlarda bir müddət sonra müxtəlif psixoloji əlamətlər yaranır. Həvəssizlik, könülsüzlük, depressiv əhval-ruhiyyə özünü göstərir, işləmək istəyi sönür, işə nifrət yaranır, yuxu pozulur, bütün gün əsnəyə-əsnəyə gəzir, gecə yata bilmir, həyatın mənasını itirir, doğmalarına qarşı sevgi hissi azalmağa başlayır, həyatdan zövq ala bilmir, qaçıb kimsəsiz bir adaya getmək istəyir və s. bu kimi hallar baş verir.\nTükənməzlik bir gecədə baş vermir, bu, tədricən yaranan və dörd mərhələdən ibarət olan bir prosesdir. Birinci mərhələdə şəxs ağır iş yükü, həddindən artıq stress və ağır şərtlərlə mübarizə aparmağa çalışır. Bir müddət sonra, işi şəxsi ehtiyaclarını üstələyir. İkinci mərhələdə fiziki və emosional tükənmə başlayır. Yorğunluq xroniki hal alır və müntəzəm yerinə yetirilən işləri aradan qaldırmaq üçün daha çox enerji sərf edir. Nəticədə yuxusuzluq, baş ağrısı və digər fiziki şikayətlər əmələ gəlir. Üçüncü mərhələdə işə qarşı laqeydlik, apatiya və işə qarşı mənfi münasibət inkişaf edir, həmçinin insanlara qarşı mənfi münasibət və işdə məhsudlarlığın azalması nəzərə çarpır. Dördüncü və son mərhələdə acizlik və nifrət hissləri ön plana çıxır. Şəxsdə özünə və başqalarına nifrət hissi baş qaldırır. Yorğunluq ağırlaşır, hətta kiçik bir iş belə gözündə böyüyür. Əzələ ağrıları, başgicəllənmə, yuxu problemləri və baş ağrıları artır.\n- Elmir bəy, insanı tükədən səbəblər nədir?\n- Əvvəllər indiki peşələr yox idi. Müasir iş rejimi əvvəlki illərlə müqayisədə daha ağırdır. Sovet dövründə həkim işə saat 10-da gəlib, saat 2-də gedirdi. Onda əhali həyatını başqa cür yaşayırdı, özünə kifayət qədər vaxt ayıra bilirdi. Digər səbəbi odur ki, indiki həyat tərzi kəskin şəkildə dəyişib. Bu, da insanları ruh düşkünlüyünə sürükləyir.\nBu, son dövrlərin xəstəliyi deyil. “Tükənmişlik sindromu ilk dəfə 1974-cü ildə aşkar olunub. Əslində tükənmişlik sindromu xəstəlik deyil, sindrom olduğundan tibdə heç bir diaqnozu qoyulmayıb. Sadəcə əvvəllər insanlar arasında bu sindroma az-az rast gəlinirdi.\n- İşdəki gərgin mühit tükənmişlik sindromu ilə nəticələnə bilərmi?\n- Sözsüz ki, bəli. İntensiv iş rejimində çalışan insanın enerjisi bir müddət sonra istər fiziki, istərsə də, mənəvi baxımdan çökür. Nəticədə emosional tükənmişlik üzə çıxır. Elə həkimlərimiz var ki, acgözlüyündən masanın başında yıxılıb qalır. Qazancın əvəzini bununla ödəyirlər.\n- Tükənmə sindromu kimlərdə daha çox rast gəlinir?\n- Araşdırmalar göstərir ki, evdar qadınlar da daxil olmaqla bir çox işçi tükənmişlik sindromu ilə qarşılaşa bilər. Ancaq işlə şəxsi həyat arasındakı sağlam tarazlıq qurmayan, hər kəsin problemlərini həll etməyə çalışan, monoton peşə sahibləri daha çox risk altındadır. Bu, müəyyən peşə sahələrinə daha çox aiddir. Məsələn, səhiyyə və təhsil sahəsində çalışan, o cümlədən psixoloqlar və sənət adamlarında daha çox rast gəlinir.\n- Tükənmişlik sindromu ilə mübarizə üsulları haqqında nə deyə bilərsiniz?\n- Nəbadə dərman atıb özünüzü onlara aludə edəsiniz! Bu dərmanlar insanda narkotik asılılıq yaradacaq. Simptomların səbəbi psixoloji faktorlardır. Onunla ancaq psixoterapiya və psixoanaliz seansları müstəvisində mübarizə aparmaq olar.\nBəzi hallarda bir qrup dərmandan istifadə etmək mümkündür, amma adəti üzrə burada 90 faiz iş psixoterapevtin üzərinə düşür. Əgər müalicə edilməzsə, immun sisteminin həddən artıq zəifləməsi, xəstəliklərə qarşı müqavimətin aşağı düşməsi nəticəsində yaranan ciddi problemlərə gətirib çıxara, hətta əlillik dərəcəsinə səbəb ola bilər. Ailə münasibətlərinin korlanması kimi acınacaqlı vəziyyətlərə də səbəb olma ehtimalı yüksəkdir.\n- Tükənmə sindromunun öhdəsindən necə gələ bilərik?\n- Həyatınızın prioritetlərini nəzərdən keçirin və onlara riayət edin. Sizin üçün ən vacib nədir? Ailə, sağlamlıq və ya karyera uğurları? Əgər sizin üçün ailə ön planda gəlirsə, çox çalışmaq, evə gec gəlmək, özünü yorğun hiss etmək və ailənizə zaman ayıra bilməmək bir müddət sonra əsəb yaradacaq və sizi işinizdən soyudacaq.\n“Nədən və niyə tükənə bilərəm?” sualının cavablarını tapmağa çalışın. İşin çox olması, iş saatları, ətrafınızdakı insanlar ilə qarşıdurmalar və ya dəstəyin olmaması? Problemin qaynağını ortaya çıxardıqdan sonra mümkün çıxış yolu tapmaq üçün müdiriniz və ya həmkarlarınızla danışın. Hisslərinizi onlarla paylaşın və dəstək istəyin. Ağır iş tempinin və çətin şərtlərin sağlamlığınızı pozmasına icazə verməyin.\nƏtrafınızdakı insanlardan dəstək alın, sevdikləriniz, ailəniz və dostlarınıza vaxt ayırın. Elmi tədqiqatlar göstərib ki, aktiv sosial həyat neqativ duyğuların sizə təsir etməsinə imkan vermir. Odur ki, sosiallaşmağa qeyri-ciddi yanaşmayın.\n- Bu yaxınlarda Fəxrəddin Manafov mətbuatda çalışdığı teatr barədə şikayət məktubu ilə çıxış etmişdi. Necə düşünürsünüz, yaradıcı insan keyfiyyətli iş ortaya qoymaq və ya hər hansı sənət əsəri yaratması üçün şərtlər və imkanlar yüksək səviyyədə olmalıdır? Yoxsa, heç nədən də əsər yaratmaq mümkündür?\n- Keyfiyyətli film çəkmək üçün sizin ən azı keyfiyyətli texnikanız və maddi bazanız olmalıdır ki, dəyərli aktyorları cəlb edə biləsiniz. Telefonla da maraqlı görüntülər çəkmək olar, amma bu, baxır sizin gördüyünüz işin miqyasına.\nSözsüz ki, yaş təcrübəsinin rolu var. Gənc aktyor nəyəsə nail olmaq üçün məhdud imkanlarla kifayətlənib bir iş təqdim edir. Amma Fəxrəddin Manafov kimi peşəkar aktyor hansısa video çəkib yutubda yerləşdirməklə məşhurlaşa bilməz. Ona tələb etdiyi şərait verilməlidir. Mədəniyyət Nazirliyi və teatrların borcudur ki, ona o şəraiti yaratsın.\n- Son günlərdə Azərbaycan mətbuatında xəyanət iddiası ilə əri tərəfindən zorakılığa və şiddətə məruz qalan qadınlarla bağlı xəbərlər daha tez-tez qarşımıza çıxır. Bu baxımdan məsləyə peşəkar yanaşmasını öyrənmək istərdik. Xəyanətə görə həyat yoldaşının başını qırxıb bütün ölkəyə yaymağın özü insanlığa xəyanət deyilmi? Ümumiyyətlə, niyə bizdə boşanma mədəniyyəti yoxdur?\n- Həyat yoldaşının xəyanətindən şübhələnən insanlarla konsultasiya zamanı bəlli olur ki, 99 faiz hallarda bu, onların təxəyyülünün məhsuludur. Paranoyal düşüncələr, sayrışan fikirlər, yüksək qiymətli ideyalar insanın beyninə düşür. Beynin psixofiziologiyasında qarşı tərəfin sizə xəyanət etməsi ilə bağlı zəmin yaranır. Daha sonra onlar buna sübutlar axtarmağa başlayır. Bir var ki, səbəbdən nəticə yaranır, bir də var ki, əvvəlcə nəticə yaranır, sonra isə biz ona səbəblər axtarmağa çalışırıq. İnsanlar bilməlidir ki, başqası haqqında bilərəkdən və ya bilməyərəkdən yanlış fikirdə olmaq psixoloji diaqnozlardır. İlk növbədə şübhələrinin həqiqətən də əsası olub-olmadığını müəyyənləşdirmək lazımdır. Amma əsası yoxdursa, paranormal fikirləri və sayrışan halları varsa, həmin şəxs müalicə almalı və konsultasiya keçməlidir. Bu, mənim peşəkar yanaşmam idi.\nİkinci də Elmir olaraq öz sözümü demək istəyirəm. Həqiqət olsa belə kişi həyat yoldaşının xəyanətini camaata elan etməzdən əvvəl oturub güzgüdə özünə baxmalıdır. Yaxşı kişi pozğunu özünə arvad seçməz, əgər gələndə yaxşı olubsa və ər evində pozulubsa, deməli, problem onun kişiliyindədir. Deməli, sənin mühitin onu pozğun yetişdirib, ya da instinktin düzgün seçim etməyib. Qadının qüsuru varsa, səbəbi kişi ilk növbədə özündə axtarmalıdır. Həyat yoldaşı kişiyə xəyanət edibsə, o, bir daş altda, bir daş üstə deyib başından rədd eləməlidir. Belə hallarda münasibətləri sakitcə bitirməlisən ki, öz nüfuzuna xələl gəlməsin. Pozğun pozğundur, ona ləkə yapışmır. Kişi başa düşmür ki, onu aldadan həyat yoldaşını cəmiyyət içində biabır etməklə öz ad-sanını aşağı salır.\nYeri gəlmişkən, ailə həyatının gələcəkdə uğurlu olmasını istəyən cütlüklər evlənməzdən əvvəl psixoloq konsultasiyasından keçir. Bu, qərb ölkələrində geniş yayılmış ənənədir.\n- Sizcə, psixoloqa getmək ənənəsi Azərbaycanda nə zaman formalaşacaq?\n- Əvvəllər müraciətlər az idisə, indi dəfələrlə çoxalıb. Ciddi problemləri olmayan insanlar da gəlib özünü yoxlayır, psixoanaliz seansından keçməyi prestij kimi qiymətləndirənlər var. Bu, artıq müsbət tendensiyadır, insanlar üçün psixoloji sağlamlığı maraqlıdır. Teatr və ya opera tamaşası milyonlar üçün təşkil olunmuş işdirsə, psixoterapiya seansı tək sizə ünvanlanmış zövqdür.\nBu gün konsultasiyaya gələnlərin əksəriyyətini zövqü və yüksək intellekti olan insanlar təşkil edir. Boz kütlə konsultasiyaya gəlmir. Amma konsultasiyaya hər kəsin ehtiyacı var, sadəcə ziyalı təbəqəsinin deyil.\n- Qarşıdan Yeni İl gəlir, istərdim ki, növbəti sualımı müsbət sonluqla yekunlaşdıraq. 2019-cu ildə uğur qazanmaq və qazandığımız uğurların daimi olması üçün nə etməliyik?\n- Psixoloji təlimlərin içində məhz uğur qazanmağın sirrini açıqlayan təlimlər var. Onun haqqında qısa danışmaq mümkün deyil. Mərhələləri çoxdur. Ümumilikdə bu gün pozitiv yanaşma və yoqa terapiyası uğur qazanmaq yolunda atılan ən effektli addımlardır. “Niyyətin hara, mənzilin ora” məsəli burada yerinə düşər. İnsan bir mövzu haqqında nə qədər düşünsə, sonda ona doğru gedib çıxır. Nə qədər müsbət fikirləşsən və düzgün plan qursan, məqsədlərinə bir o qədər tez çatacaqsan. Qeybətlə gün keçirmək, başqaları haqqında yanlış fikir bildirmək neqativi maqnit kimi özünə çəkir. Və sənə heç bir uğur vəd etmir...